mteb/MIRACLReranking huggingface dataset:
বিলাদ আল-শাম বিলাদ আল-শাম সমগ্র শাম বা বৃহত্তর সিরিয়া অঞ্চল বোঝাতে ব্যবহৃত করা যায়। এই অঞ্চলকে কখনো কখনো দীর্ঘদিন ধরে আঞ্চলিক কেন্দ্র দামেস্ক শাসিত এলাকা হিসেবে দেখা হয়। বস্তুত আরবি শব্দ আল-শাম الشام দামেস্ক বোঝাতে ব্যবহার করা যায়।
কল্পসাহিত্য "স্পেকুলেটিভ ফিকশন" শব্দটির স্রষ্টা মনে করা হয় রবার্ট এ হেইনলেইনকে। ২ আগস্ট, ১৯৪৮ তারিখে দ্য স্যাটারডে ইভনিং পোস্ট পত্রিকার একটি সম্পাদকীয়তে তিনি এই শব্দটি কল্পবিজ্ঞানের প্রতিশব্দরূপে ব্যবহার করেন। পরবর্তীকালের একটি লেখায় তিনি পরিষ্কার জানান ফ্যান্টাসি বোঝাতে তিনি এই শব্দটি ব্যবহার করেননি। হেইনলেইন শব্দটি ব্যবহার করেছেন বটে, কিন্তু তার আগেও এই শব্দটি ব্যবহৃত হয়। ১৮৮৯ সালে "লিপিনকোট’স মান্থলি ম্যাগাজিন"-এ এডওয়ার্ড বেলআমির "লুকিং ব্যাকওয়ার্ড: ২০০০-১৮৮৭" গ্রন্থের একটি সূত্র ধরে শব্দটি ব্যবহৃত হয়েছিল। "স্পেকুলেটিভ ফিকশন" নামসংক্ষেপ করা হয় "স্পেক-ফিক", "স্পেকফিক", "S-F", "SF", বা "sf"। শেষ তিনটি কল্পবিজ্ঞান বা সায়েন্স ফিকশনের ক্ষেত্রেও ব্যবহৃত হয় বলে অনেক সময় বিভ্রান্তি ছড়ায়।
রোগ সংক্রামক জীবাণু জীববিজ্ঞান প্রাচীনতম এবং বিস্তৃত অর্থে প্যাথোজেন ( "pathos" "যন্ত্রণা, আবেগ," ও -γενής "-genēs" "উৎপাদক") বা রোগ সংক্রামক জীবাণু হচ্ছে এমন যেকোন কিছু যা রোগ উৎপন্ন করতে পারে; ১৮৮০ সালে শব্দটি প্রথম ব্যবহার করা হয়েছিল। সাধারণত একটি সংক্রামক এজেন্ট যেমন, একটি ভাইরাস, ব্যাকটিরিয়া, প্রিয়ন, ছত্রাক, এমনকি অন্য অণুজীব বোঝাতে এই শব্দটি ব্যবহার করা হয়।
ক্রিয়ার কাল ক্রিয়ার যে রূপের দ্বারা ক্রিয়া ভবিষ্যতে কোন একসময় ঘটবে সেই সময়কে ভবিষ্যৎ কাল বলা হয়।
যে ক্রিয়া পরে বা ভবিষ্যতে সাধারণভাবে সংঘটিত হবে, তার কালকে সাধারণ ভবিষ্যৎ কাল বলা হয়। যেমন- 
যে ক্রিয়ার কাজ ভবিষ্যতে শুরু হয়ে চলতে থাকবে, তার কালকে ঘটমান ভবিষ্যৎ কাল বলা হয়। যেমন: 
যে ক্রিয়া সম্ভবত ঘটে গিয়েছে এবং সেটি বোঝাতে সাধারণ ভবিষ্যৎ কালবোধক শব্দ ব্যবহার করা হয়, এমন হলে তার কালকে পুরাঘটিত ভবিষ্যৎ কাল বলা হয়। অনেকে একে "সন্দেহ অতীত"ও বলে থাকেন। যেমন:
মীর জুমলা কর্ণাটক এবং কর্ণাটকে মুসলমান উপস্থিতির ইতিহাস
কর্ণাটক বা কর্ণাট শব্দটা প্রাথমিকভাবে ব্যবহার হয়েছিল সাধারণভাবে তেলুগু আর কানাড়ি জনগণ, তাঁদের ভাষা ইত্যাদি বোঝাতে। কিন্তু সময়ের সঙ্গে সঙ্গে এই শব্দের ব্যবহার সংকুচিত হয়ে শুধু বোঝাতে থাকে কানাড়ি জনগণ আর ভাষাকে। ‘কর্ণাটক দেশ’ বলতে আক্ষরিকভাবে শুধু বোঝায় উত্তরভূমি বা বালাঘাট। মুসলমান শক্তি দক্ষিণভারতে প্রথমে পৌঁছায় ঘাট, মহীশূর, তেলেঙ্গানার অংশ যার নাম কর্ণাটা অঞ্চলে। কিন্তু যখন বিজয়নগর রাজ্য, পূর্বের তামিল আর তেলুগু এলাকার দিকে সরে যেতে বাধ্য হল, সে সময় কর্ণাট শব্দটা পূর্বের সমতল দেশ বা পণঘাট নামে চিহ্নিত হল। পূর্বতন বিজয়নগর রাজ্য, দাক্ষিণাত্যের সুলতানি সাম্রাজ্যের দুই অংশে বিভক্ত হল, উত্তরে তুঙ্গভদ্রাকে সীমারেখা করে বালাঘাট আর পণঘাট নিয়ে বীজাপুরি কর্ণাটক আর হায়দ্রাবাদী কর্ণাটকরূপে। ব্রিটিশেরা কর্ণাট শব্দটা ব্যবহার করল ঘাটের নিচের অংশটা, যার মধ্যে রয়েছে মাদ্রাজ, তামিলনাড়ুর নেল্লোর, এবং কর্ণাটকের নবাবের প্রশাসনিক এলাকাগুলি। ফলে মহীশূর দেশ যদিও আদতে সত্যিকারের কর্ণাটক, যাকে আজ আর কর্ণাটক বলা হয় না, বরং আধুনিক ভূগোলে যে কর্ণাটক দেখানো হয় সেটা হল মাদ্রাজের নিচু জমি বা করমণ্ডল উপকূল, যা ইতিহাস দ্বারা বিন্দুমাত্র সিদ্ধ নয়।
সূক্ষ্ম শরীর প্রায় ১৬৫০ সালে ইংরেজী সাহিত্যে "subtile body" ("সূক্ষ্ম শরীর") শব্দটি হঠাৎ উঠে আসে, এটি প্রায় ১৮৪০ সালের মধ্যে ব্যবহার না হওয়া পর্যন্ত অনিয়ন্ত্রিতভাবে প্রদর্শিত হয়। সেই সময়ে, আরও সাধারণ শব্দ হিসাবে "subtle body" ব্যবহারে আসে। ঊনবিংশ শতাব্দীতে ক্রমান্বয়ে আধুনিক অভিব্যক্তি ধীরে ধীরে লাভ করে, এবং প্রায় ১৯৪০ সাল থেকে বর্তমান সময় পর্যন্ত তাত্ক্ষণিকভাবে বৃদ্ধি ঘটে। আরও বেশি গবেষণার প্রয়োজন যা প্রকৃত লেখকদের ব্যাখ্যা করতে সাহায্য করে যারা এই শব্দটি ব্যবহার করেছেন, এবং এর দ্বারা তারা কী বোঝাতে চেয়েছেন। কিন্তু এই ইংরেজি শব্দটির সংস্কৃত শব্দ "সূক্ষ্ম" (ছোট্ট, সুস্পষ্ট, নিষ্ক্রান্ত) "শরীর" (দেহ)-এর সাথে একটি সংযোগ থাকতে পারে যা বেদে বর্ণিত হয়েছে।
আত্মসংবৃতি আত্মসংবৃতি শব্দটি মূলত ইংরেজি Autism শব্দের পারিভাষিক প্রতিশব্দ। Autism শব্দটি প্রথম ইংরেজি ভাষায় ব্যবহৃত হয়। এটি প্রথম ব্যবহার করেন সুইস মনঃচিকিৎসক অয়গেন ব্লয়লার (Eugen Bleuler)। তিনি "American Journal of Insanity"তে প্রকাশিত তার একটি নিবন্ধে অস্বাভাবিকরকম এই শব্দটি ব্যবহার করেন। এটি গ্রিক শব্দ "αυτος" (আউতোস্‌ অর্থাৎ "আত্ম", "নিজ") থেকে এসেছে। ব্লয়লার একান্তভাবে ভগ্নমনস্ক (Schizophrenic) মানুষ, যারা অন্য লোকদের সাথে যোগাযোগ রক্ষা করতে পারে না তাদের বোঝাতে এই শব্দের প্রচলন করেন। বর্তমান পরিভাষায় ভগ্নমনস্কতা সম্পূর্ণ আলাদা রোগ। তবে কিছু কিছু ক্ষেত্রে এদের পৃথক করা কঠিন হতে পারে।
উবুন্টু (দর্শন) উবুন্টু ( ;) হল দক্ষিণ আফ্রিকার বন্টু উপজাতিদের একটি শব্দ যার অর্থ হল অপরের জন্য মানবতা। এই শব্দটি মানবতাবাদী দর্শন, নৈতিক ভাবাদর্শ, উবুন্টুইজম ও মানবতাবাদী বোঝাতে আশি এবং নব্বইয়ের দশক থেকে ব্যবহার হয়ে আসছে।
পৌরাণিক কাহিনী mythos শব্দটি প্রায়শই ব্যর্থ হয়েছে সত্য অথবা মিথ্যার মাঝে পার্থক্য বোঝাতে। David wiles এর মতে প্রাচীন গ্রীসে শব্দটি বিপুল তাৎপর্য বহন করতো। এটি ব্যবহার করা হত মিথ্যাচার ধর্মীয় ব্যাপারগুলোকে উপস্থাপন করার সময়।
অ্যান্টার্কটিকা আনুমানিক ৩৫০ খ্রিস্টপূর্বাব্দে অ্যারিস্টটল তাঁর "মেতেওরোলজিকা" নামক গ্রন্থে অ্যান্টার্কটিক অঞ্চল সম্বন্ধে লিখেছেন। দ্বিতীয় শতাব্দীতে তিরের মারিনোস তাঁর বিশ্ব মানচিত্রে এই নামটি ব্যবহার করেছিলেন বলে জানা যায়। গাইয়াস জুলিয়াস হাইগিনাস এবং অ্যাপুলেইয়াস নামক রোমের লেখকরা দক্ষিণ মেরু বোঝাতে "পোলাস আন্তার্কতিকাস" শব্দটি ব্যবহার করতেন, যেখান থেকে ১২৭০ খ্রিস্টাব্দে ফরাসিতে পোলে আন্তার্তিকে ("pole antartike") এবং ১৩৯১ খ্রিস্টাব্দে জিওফ্রে চসার ইংরেজিতে পোল আন্টার্টিক ("pole antartike") শব্দটি ব্যবহার করেন।
কলাম্বিডি ঘুঘু ও কবুতরের মধ্যে প্রকৃতিগতভাবে কোন মৌলিক পার্থক্য নেই। পক্ষীবিজ্ঞানীরা ছোটখাটো প্রজাতি বোঝাতে "ঘুঘু" ও অপেক্ষাকৃত বড় প্রজাতি বোঝাতে "কবুতর" ব্যবহার করেন। তবে এ ব্যাপারে ঐতিহ্যগত ও ঐতিহাসিকভাবে কোন ধরাবাধা নিয়ম মেনে চলা হয় না। সাধারণভাবে ঘুঘু বলতে তিলা ঘুঘু আর কবুতর বলতে জালালী কবুতর নয়তো পোষা কবুতরকে বোঝায়।
অ্যালবাম ১৯৪৮ এ কলাম্বিয়া রেকর্ডস দীর্ঘ সময়ের লিপি বা ৩৩⁄ ঘুর্ননের মাইক্রগ্রোভ ভিনাইল লিপি চালু করে। যা অ্যালবামের জন্য লিপি শিল্পে আদর্শ ধরন হিসেবে এটি গৃহীত হয়েছে ।  এছাড়াও তুলনামূলক ক্ষুদ্র পরিমার্জনা এবং বহুমাত্রিক শব্দ করার ক্ষমতা এর পরবর্তি গুরুত্বপূর্ন যোগ এর কারণে এটা ভিনাইল অ্যালবামের জন্য আদর্শ ধরনই থাকে। সঙ্গীতে ব্যবহারের ক্ষেত্রে অ্যালবাম শব্দটি ১৯ শতকের শুরুর দিকে স্বরলিপির ছোট ছোট অংশের সংগ্রহকে বোঝাত। পরবর্তিতে বই আকারে বান্ডিল করা গ্রামোফোনের রেকর্ডকে বোঝাত (গ্রামোফোন রেকর্ড এর এক পাশে ৩.৫ মিনিটের শব্দ ধরতে পারত)। যখন দীর্ঘ সময় বাজানো গ্রামোফোন রেকর্ড আসল,এর একটি রেকর্ডে কতগুল অংশের সংগ্রহকে বুঝাত।শব্দটি অন্যান্য রেকর্ডিং মিডিয়ার ক্ষেত্রেও বাড়ানো হয়েছে যেমন সিডি,মিনি ডিস্ক,কম্প্যাক্ট অডিও ক্যাসেট এবং পরিচিতির পর ডিজিটাল অ্যালবাম ।  অনেকে মনে করে কৌশলী বিক্রয়ের রীতির কারণে ২১ শতকে অ্যালবামের মৃত্যু হয়েছে।
ললিকন জাপানের বাইরে "ললিকন" শব্দটির প্রয়োগ কম এবং সচরাচর মাঙ্গা ও আনিমের ধারাটিকে বোঝাতে ব্যবহার করা হয়। শব্দটির সূত্র ভ্‌লাদিমির নাবোকভের গ্রন্থ "লোলিটা" হতে, যেখানে একজন মধ্যবয়সী পুরুষ এক বারো বছর বয়সী কিশোরীর প্রতি যৌন মোহাচ্ছন্ন হয়ে পড়ে। শব্দটি জাপানে প্রথম ব্যবহৃত হয় ১৯৭০ এর দশকে এবং দ্রুতই কামভাবমূলক দৌজিনশি মাঙ্গায় (অপেশাদার কমিকস) অল্পবয়স্ক মেয়ের চিত্রাঙ্কন বোঝাতে ব্যবহৃত হতে থাকে।
তুর্কি ভাষা বিগত কয়েক দশক ধরে তুর্কি ভাষা সংস্থা নতুন নতুন ধারণা ও পরিভাষার জন্য (বেশির ভাগই ইংরেজি থেকে আগত) নতুন তুর্কি শব্দ প্রচলন করে চলেছে। এদের মধ্যে অনেক নতুন শব্দ, বিশেষত তথ্য প্রযুক্তি-সংক্রান্ত শব্দগুলি ব্যাপকভাবে গৃহীত হয়েছে। তবে সংস্থাটির উদ্ভাবিত কিছু কিছু শব্দ প্রচলন হয়নি। যেমন রাজনৈতিক দল অর্থে ফির্‌কা শব্দটি তুর্কিজাত ব্যোলেম শব্দটি দিয়ে প্রতিস্থাপিত করা যায়নি। বরং ফরাসি কৃতঋণ শব্দ "পার্টি" এর বদলে ব্যবহার হচ্ছে। প্রাচীন তুর্কীয় ভাষা থেকে গৃহীত কিছু শব্দ এখন বিশেষায়িত অর্থে ব্যবহৃত হচ্ছে। যেমন "betik" (যার আসল অর্থ "বই") এখন কম্পিউটার বিজ্ঞানে "স্ক্রিপ্টিং ভাষা" নামের এক ধরনের প্রোগ্রামিং ভাষা বোঝাতে ব্যবহৃত হয়।
ফ্যাশন ফ্যাশন () হল জনপ্রিয় যে কোন শৈলী বা রীতি| এটি বিভিন্ন ক্ষেত্রের হতে পারে: বিশেষত পোশাক, জুতো, ব্যবহারিক জিনিসপত্র, সাজসজ্জা, দেহসজ্জা এবং আসবাবপত্রের ক্ষেত্রে বেশী ব্যবহৃত হয়। ফ্যাশন মৌলিক ও পরিবর্তনশীল হয়, এবং একজন ব্যক্তি অভ্যাসগতভাবে যে শৈলীতে স্বাচ্ছন্দ্যবোধ করে সেটাই তার ফ্যাশন| তবে, কারিগরী দিক থেকে পোশাকীয় পরিভাষাগুলোর সঙ্গে ফ্যাশন পরিভাষাটির যোগসূত্র বৃদ্ধি পাওয়ার সাথে সাথে শব্দটি জমকালো বা মুল্যবান পোশাক বা ব্যবহার্য বোঝাতে অধিক ব্যবহৃত হচ্ছে| পুরুষ ও নারীদের জন্য বেশীরভাগ ক্ষেত্রেই পৃথক ফ্যাশনের প্রচলন দেখা যায়, তবে কিছু ক্ষেত্রে উভয়ের উপযোগী অভিন্ন ফ্যাশনও পাওয়া যায়।
জোর (ছাপাখানার বিদ্যা) বোল্ড করার মাধ্যমে একটি শব্দকে আসেপাশের শব্দ থেকে আরো অধিক কালো করা যায়। এই পদ্ধতি ব্যবহার করে কোন শব্দকে আসেপাশের শব্দ থেকে বিশেষ করে উল্লেখ করা যায়। এভাবে চোখ বুলালেই গুরুত্বপুর্ন শব্দ চোখে পড়ে। উদাহরণস্বরুপ, বিভিন্ন প্রকাশিত অভিধানে শব্দের নামকরণ বোল্ড করা হয়। তবে অন্য কোন ক্ষেত্রে বোল্ডের ব্যবহার থাকলে অনেক ক্ষেত্রে জোর প্রকাশ করতে লাইটফেস বা আরো চিকন অক্ষর ব্যবহার করা হয়। তবে এই পদ্ধতির ব্যবহার নগন্য।
চামড়া "চামড়া" শব্দটি এছাড়াও ভেড়া, ছাগল (ছাগচর্ম), শূকর, সর্প (সর্পচর্ম) ইত্যাদি ছোট প্রাণীর আচ্ছাদন অথবা একটি বৃহৎ পশুর তরুণকে বোঝাতে ব্যবহার করা হয়।
সমকামিতার ইতিহাস যাইহোক, বিভিন্ন জায়গায় বিশেষ করে একাডেমিক দুনিয়ায় আধুনিক শব্দগুচ্ছ গুলো নিয়ে কাজ করতে বেশ সমস্যা পোহাতে হয়। আধুনিক শব্দ কুইর এর সংজ্ঞাও পুর্ণাঙ্গভাবে একাডেমিক মহলে সংজ্ঞায়িত হয় নি এবং বিভিন্ন সমাজে যৌন অভিমুখিতার যে গাঠনিক পরিচয় তা ভিন্ন। যেমনঃ কোনো সমাজে সমকামিতার বিষয়টি সাধারণ মানুষ জানে, আবার কোনো সমাজে এ বিষয়টিকে সম্পুর্ণভাবে এড়িয়ে চলার চেষ্টা করা হয়। একাডেমিক কাজ করার সময় কোথায় কোন শব্দ ব্যবহার করা হবে তা ঠিক করা হয়। পাঠককে সতর্ক থেকে ঐতিহাসিক ব্যক্তিবর্গদের যৌন অভিমুখিতা সম্বন্ধে পাঠ করতে হবে।
খোদা ইসলামের সময় থেকে শব্দটি আল্লাহকে ডাকতে ব্যবহৃত হয়ে আসছে। ইসলামের আল্লাহর আরবি নাম আল মালিক এর সমান্তরালে মালিক, মুনিবব, রাজা, প্রভু বোঝাতে ব্যবহার হয়।
মধ্যযুগের ইসলামে মনোবিজ্ঞান বিখ্যাত মুসলিম পন্ডিতগণের লেখনীসমূহে, নফস শব্দটি মানুষের নিজস্ব ব্যক্তিত্বকে বোঝাতে ব্যবহার করা হয়েছে, এবং ফিতরাত শব্দটি ব্যবহৃত হয়েছে মানব প্রকৃতিকে বোঝানোর জন্য|
নফস দ্বারা বিস্তৃত পরিসরের একটি অংশকে নির্দেশ করা হয়, যার অন্তভূক্ত হল কলব(হৃদয় বা মন), রুহ(আত্মা), আকল(বুদ্ধি) এবং ইরাদা(ইচ্ছে)|
স্বাদুপানির জলাবন ব্রাজিলের আমাজন অববাহিকায়, একটি সাময়িক প্লাবিত জলাবন অবস্থিত যা "ভার্জিয়া" নামে পরিচিত, যেটি আমাজনের মতো অরণ্যের জন্য বর্তমানে সর্বাধিক ব্যবহৃত। "ইগাপো", অন্য আরেকটি শব্দ যা ব্রাজিলের প্লাবিত আমাজনীয় অরণ্য বোঝাতে ব্যবহৃত হয়, যা অনেক সময় ইংরেজিতেও ব্যবহার করা হয়। বিশেষকরে, ভার্জিয়া শব্দ দ্বারা শ্বেতপানির-প্লাবিত বন, এবং ইগাপো দ্বারা কৃষ্ণপানির-প্লাবিত বন বুঝায়।
শব্দার্থবিদ্যা নির্দেশন বলতে শব্দ বা শব্দগুচ্ছের মাধ্যমে কোন বক্তার বাস্তব বিশ্বের কোন ব্যক্তি, বস্তু, ঘটনা, ইত্যাদিকে নির্দেশ করাকে বোঝায়। যেমন - "তামীম একটা খেলনা গাড়ি উপহার পেল।" বাক্যটিতে "খেলনা গাড়ি" শব্দগুচ্ছটি দিয়ে বক্তা একটি বাস্তব খেলনা গাড়িকে নির্দেশ করছেন এবং "তামীম" শব্দটি দিয়ে সম্ভবত একটি বাস্তব মনুষ্যশিশুকে নির্দেশ করছেন। একই শব্দ, শব্দগুচ্ছ বা বাক্য দিয়ে পরিস্থিতিভেদে বিভিন্ন বাস্তব বস্তু নির্দেশ করা যেতে পারে। যেমন - "তামীম" শব্দটি ঐ নামের অসংখ্য মানুষের যেকোন একটিকে নির্দেশ করতে পারে। "খেলনা গাড়ি" শব্দদ্বয় পৃথিবীর অসংখ্য খেলনা গাড়ির যেকোনটিকে নির্দেশ করতে পারে। আবার উলটোবভাবে দুইটি ভিন্ন শব্দ, শব্দগুচ্ছ বা বাক্য একই বস্তু বা ব্যক্তিকে বোঝাতে পারে। যেমন - "২০০৫ সালে মার্কিন রাষ্ট্রপতি ও সেনাপ্রধান" এবং "জর্জ ওয়াকার বুশ" একই ব্যক্তিকে নির্দেশ করে। যাকে নির্দেশ করা হয়, তাকে বলা হয় নির্দেশিত (referent)।
হিন্দু দেবদেবী হিন্দু উপাস্যগণ বলতে হিন্দুধর্মের দেব-দেবীদেরকে বোঝানো যায়।বৈচিত্রপূ্র্ণ এই ধর্মে  উপাস্য বোঝাতে দেব,দেবী,ঈশ্বর,ভগবান,ভগবতী শব্দগুলি ব্যবহার করা যেতে পারে।
প্যান্টি বিভিন্ন দেশে যেমন যুক্তরাজ্য, আয়ারল্যান্ড, দক্ষিণ আফ্রিকা, মালয়েশিয়া, সিঙ্গাপুর এবং অন্যান্য কমনওয়েলথভুক্ত দেশ যেমন অস্ট্রেলিয়া এবং নিউজিল্যান্ডে প্যান্টিকে প্রায়ঃশই 'নিকার' বা 'আন্ডি' বলা হয়, যদিও 'নিকার' শব্দটি পুরুষদের জাঙ্গিয়া বোঝাতেও ব্যবহৃত হতে পারে, যেখানে প্যান্টি শব্দটি সাধারণত শুধু নারীদের জাঙ্গিয়া বোঝাতেই ব্যবহৃত হয়। অস্ট্রেলিয়াতে ছেলেদের জাঙ্গিয়া নির্দেশ করতে প্রায়ই আন্ডি শব্দটি ব্যবহৃত হয়। আবার আন্ডি শব্দটি ওখানে নারীদের জাঙ্গিয়া বোঝাতেও অনেকে বলে থাকেন। যুক্তরাষ্ট্র এবং কানাডায় আন্ডির পরিবর্তে প্যান্টি শব্দটিই বেশি চলে। যুক্তরাজ্য আবার 'প্যান্টস' শব্দটি দ্বারা নারী-পুরুষ উভয়ের জাঙ্গিয়াই বোঝানো হয় আবার এই শব্দটি উত্তর আমেরিকার মানুষ বহির্বাস বোঝাতে ব্যবহার করে যেটাকে যুক্তরাজ্যের মানুষ ট্রাউজার বলে।
মুক্ত ও উন্মুক্ত উৎসের সফটওয়্যার মুক্ত এবং উন্মুক্ত উৎস সফটওয়্যার (F/OSS, FOSS) অথবা মুক্ত/উন্মুক্ত উৎস সফটওয়ার হল মুক্ত লাইসেন্সে প্রকাশিত এমন সকল সফটওয়্যার যা ব্যবহারকারীদের এটি ব্যবহার, গবেষণা, উৎস কোড পরিবর্তন, পরিবর্ধনসহ সফটওয়ারটির যেকোন ধরনের উন্নয়ন করার স্বাধীনতা দেয়। সাধারণ এবং বাণিজ্যিক ব্যবহারকরীরা সহজেই এর উপযোগীতা উপলব্ধি করতে পারে। একই সাথে এর জনপ্রিয়তা বাড়তে থাকে।
মুক্ত এবং উন্মুক্ত উৎস সফটওয়্যারের ক্ষেত্রে, "মুক্ত" শব্দটি "মুক্তডম" থেকে নেয়া হয়েছে। এখানে স্বাধীনতা আছে এটি কপি এবং বিতরণের ক্ষেত্রে, সফটওয়্যারের মূল্য বোঝাতে এটি ব্যবহার করা হয় না। ফ্রি সফটওয়্যার ফাউন্ডেশন নামের প্রতিষ্ঠানটি মুক্ত সফটওয়্যার এর মানদন্ড নির্ধারণ এবং এর আনুষঙ্গিক বিষয়গুলি নিয়ে কাজ করছে।মুক্ত সফটওয়ারের মূলনীতি বোঝাতে তারা যে বাক্যটি ব্যবহার করে সেটি হল "think of free as in free speech, not as in free beer"।
"মুক্ত এবং উন্মুক্ত উৎস সফটওয়্যার" কথাটির মাধ্যমে মুক্ত সফটওয়্যার এবং উন্মুক্ত উৎস সফটওয়্যার উভয়কে একই সাথে বর্ণনা করা হয়। মুক্ত সফটওয়্যার এবং উন্মুক্ত উৎস সফটওয়্যার এর মূলনীতি কাছাকাছি পর্যায়ের হলেও বেশ কিছু ক্ষেত্রে এদুটির মাঝে ডেভলেপমেন্ট সংস্কৃতি এবং দর্শনে ভিন্নতা রয়েছে।
"মুক্ত সফটওয়্যার" মূলত ব্যবহারকারীদের স্বাধীনতার দেয়ার দর্শন অনুসরণ করে, অন্যদিকে "উন্মুক্ত উৎস সফটওয়্যার" মূলত পরস্পরের মাঝে সমন্বয়ের মাধ্যমে ডেভলপমেন্ট পদ্ধতি অনুসরণ করে। এবং কোন একটি মাত্র মূলনীতিতে প্রাধান্য না দিয়ে সম্মেলিতভাবে FOSS বলা হয়ে থাকে।
আফ্রিকার ভাষা বেনুয়ে-কঙ্গো উপদলের বান্টু ও অন্যান্য ভাষাগুলি ক্রিয়ামূলের সাথে আদিপ্রত্যয় বা অন্ত্যপ্রত্যয় যোগ করে ক্রিয়াপদ গঠন করে। আদিপ্রত্যয়গুলি ক্রিয়ার কর্তা, কাল, কর্ম ইত্যাদি বোঝাতে ব্যবহৃত হয়। অন্ত্যপ্রত্যয়গুলি পূর্বসর্গমূলক পদগুচ্ছ, কার্যকারণ সম্বন্ধ, এবং কর্মবাচ্য বোঝাতে ব্যবহার করা হয়। উদাহরণস্বরূপ, "সে আমার জন্য রান্না করছে।"—এই বাক্যটি সোয়াহিলি ভাষায় একটি মাত্র শব্দ ananipikia দিয়ে বলা সম্ভব। শোনা নামের আরেকটি বান্টু ভাষাতে এই বাক্যটি হবে এরকম - ari kundibikira। এখানে সোয়াহিলি ভাষার pik এবং শোনা ভাষার bik ক্রিয়ামূল দুইটি একই উৎস থেকে এসেছে। "গতকাল" শব্দটি সোয়াহিলি ভাষাতে jana এবং ইয়োরুবা ভাষাতে ana দিয়ে নির্দেশ করা হয়। সোয়াহিলিতে tatu, ইয়োরুবাতে eeta, এবং ফুলফুলদে ভাষায় ati --- সবগুলি শব্দই "তিন" নির্দেশ করে। এ থেকে বোঝা যায়, এই সবগুলি ভাষাই একটি আদি প্রত্ন ভাষা থেকে উৎপন্ন হয়েছে।
ইউরোপীয় ইউনিয়ন থেকে যুক্তরাজ্যের বিচ্ছেদ ইউরোপীয় ইউনিয়ন থেকে যুক্তরাজ্যের অপসারণ, যা সংক্ষেপে ব্রেক্সিট (ইউরোপীয় ইউনিয়ন থেকে ব্রিটেনের বের হয়ে যাওয়ার সম্ভাবনা তথা এক্সিট বোঝাতে ব্রেক্সিট শব্দটি ব্যবহার করা হয়) নামে পরিচিত।
আরাওয়াক কলম্বাসের নেতৃত্বে স্পেনীয়রা পঞ্চদশ শতাব্দীর শেষ দশকে যখন প্রথম আমেরিকা মহাদেশে পদার্পণ করে, তখন তারা প্রথমে মূল মহাদেশে আসেনি। বরং প্রথম কিছু বছর তাদের চলাফেরা সীমাবদ্ধ ছিল ক্যারিবীয় অঞ্চলের বিভিন্ন দ্বীপ, কিউবা, এসপানিওলা, বাহামা, প্রভৃতি অঞ্চলেই। এখানে তারা প্রথম যাদের সংস্পর্শে আসে, তারা হল তাইনো জাতির মানুষ। কিন্তু পরে যখন তারা দক্ষিণ আমেরিকার উত্তর ভাগে পদার্পণ করে, তখন তারা লোকোনো জাতির সংস্পর্শে আসে। এই দ্বিতীয় জাতিটির ভাষার সাথে স্পেনীয়দের পূর্ব-পরিচিত তাইনোদের ভাষার অনেক মিল ছিল। আর এরা নিজেদের বলতো "আরাওয়াক" ও তাদের ব্যবহৃত ভাষাকে বলতো "আরাওয়াক ভাষা"। এর থেকেই পরবর্তীকালে এই ভাষাগোষ্ঠীটিরই নাম দাঁড়ায় "আরাওয়াক" ও এই ভাষাগোষ্ঠীর সমস্ত মানুষের ক্ষেত্রেও শব্দটি প্রযুক্ত হতে শুরু করে। ১৮৭১ সালে নৃতত্ত্ববিদ ড্যানিয়েল গ্যারিসন ব্রিনটন এই দুই জাতির ব্যবহৃত ভাষার নিকট বৈশিষ্ট্যকে স্মরণ করে প্রস্তাব দেন যে তাইনো ও তাদের প্রতিবেশী বিভিন্ন ক্যারিব জাতির লোকেদের "দ্বীপবাসী আরাওয়াক" বলে অভিহিত করা হোক। পরবর্তী বিশেষজ্ঞরা তাঁকে অনুসরণ করেই তাইনো ও ক্যারিব বিভিন্ন জাতিদের বোঝাতে শব্দবন্ধটি ব্যবহার করতে থাকেন ও তাকে ছোট করে শুধুমাত্র "আরাওয়াক" বলতে থাকেন। ফলে শব্দটি তার সুনির্দিষ্ট অর্থ ক্রমে হারিয়ে ফেলে। যাইহোক, বিংশ শতাব্দীতে বিষয়টি যখন লক্ষ করা হয়, তখন থেকে ক্যারিবীয় দ্বীপবাসী জাতিগুলিকে বোঝাতে "তাইনো" শব্দটির আবার পুনরুজ্জীবন ঘটানো হয়। ফলে এখন "আরাওয়াক" শব্দটি মূলত জাতিগত অর্থে মূলভূখণ্ডে বসবাসকারী লোকোনো প্রমূখ জাতিদের বোঝাতেই ব্যবহার করা হয়।
কামিং আউট বর্তমানে প্রচলিত "কামিং আউট" শব্দজোড়া বিংশ শতাব্দীতে সমকামিদের মধ্যে প্রচলিত কামিং আউট পার্টি থেকে এসেছে। এই পার্টি প্রকৃতপক্ষে উচ্চবিত্ত নারীর প্রাপ্তবয়স্ক প্রাপ্তিতে আয়োজন করা হত। ঐতিহাসিক জর্জ চউনসে দেখিয়েছেন, সমকামিরা যুদ্ধ (প্রথম বিশ্বযুদ্ধ) পূর্ববর্তী সময়ে কামিং আউট শব্দ জোড়া বর্তমানে আমরা যেটাকে গে ক্লোসেট থেকে বের হয়ে আসা বলি, সেটা বোঝাতো না বরং সমকামি বিশ্বে প্রবেশ করা অর্থে ব্যবহার হত।
ক্লোসেটের মাঝে বাস বা "বীয়িং ইন ক্লোসেট" দ্বারা বোঝায় একজন ব্যক্তি নিজের যৌন অভিমুখিতা সম্পর্কে সচেতন। তবে সামাজিক ও ব্যক্তিগত কারনে তা প্রকাশ করে না। কখনো কখনো একজন ক্লোসেটেড এলজিবিটি হিসেবে নিজের পরিচয়কে অস্বীকার করে। বেশিরভাগ ক্ষেত্রেই ক্লোসেটে থাকার কারণ হল হোমোফোবিয়া, ট্রান্সফোবিয়া এবং হেটেরোসেক্সিস, যা এলজিবিটি সম্প্রদায়কে একটি নির্দিষ্ট দল করে।
হযরত মোহানি মাওলানার প্রকৃত নাম সৈয়দ ফজল-উল-হাসান ছিলো। হযরত তার কলম নাম যা তিনি উর্দু কবিতায় ব্যবহার করতেন। আর শব্দ মোহানি হচ্ছে যেখানে তিনি জন্মগ্রহণ করেন মোহনের স্থানীয় জায়গা বোঝাতে ব্যবহৃত হয়েছিল। ১৯২১ সালে মাওলানা "ইনকিলাব জিন্দাবাদ" শব্দটি স্লোগান হিসেবে সৃষ্টি করেন। তিনি ছিলেন ভারতের কমিউনিস্ট পার্টির চারজন প্রতিষ্ঠাতার একজন।
অন্তর্দহন ইঞ্জিন এক সময় "ইঞ্জিন" শব্দটি (ল্যাটিন থেকে, প্রাচীন ফরাসির মধ্য দিয়ে আগত, "সক্ষমতা") বোঝাত যে কোন ধরনের যন্ত্রপাতিকে—যা আজও বিভিন্ন যন্ত্রপাতির ক্ষেত্রে ব্যবহৃত হয়, যেমন "সিজ ইঞ্জিন"। "মোটর" হল (ল্যাটিন শব্দ "মোটর" থেকে, "সরিয়ে দেয় এমন") এমন যন্ত্র যা যান্ত্রিক শক্তি তৈরি করে। প্রথাগতভাবে ইলেকট্রিক মোটরকে "ইঞ্জিন" বলা হয় না, তবে দহনকারক ইঞ্জিনকে প্রায়ই "মোটর" অভিহিত করা হয়ে থাকে। (ইলেকট্রিক ইঞ্জিন বোঝায় এমন ধরনের ইঞ্জিনকে যা ইলেকট্রিসিটিতে চলে।)
জিনতত্ত্ব মানুষের জিনগত রোগ নিয়ে গবেষণার সময় বিজ্ঞানীরা কোন চারিত্রিক বৈশিষ্ট্যের উত্তরাধিকার বোঝাতে পেডিগ্রি চার্ট ব্যবহার করেন। এই চার্ট থেকে কোন বংশতালিকায় একটি নির্দিষ্ট বৈশিষ্ট্যের বংশগতি লক্ষ্য করা যায়।
সত্র "সত্র" শব্দটি প্রথমে "শতপথ ব্রাহ্মণ"-এ "আহুতি" বোঝাতে ব্যবহার করা হয়েছিল। ভগবদ্গীতায় এই শব্দটি ভিন্ন ভিন্ন স্থানে ব্যবহার করা হয়েছে। কিন্তু অসমের নববৈষ্ণব ধর্মের আমলে এটি এক আলাদা অর্থ গ্রহণ করে। শঙ্করদেবের ধর্ম প্রচারের জন্য কিছুকাল থাকা স্থানসমূহই "সত্র" বলে পরিচিত হয়। গুরুজনের বরদোয়া বা বট্রদয়াতে স্থাপন করা সত্রটিই প্রথম সত্র। সেখানে তিনি একটা প্রার্থনা ঘর সাজিয়ে নাম-কীর্তনের সঙ্গে ধর্মীয় আলোচনাও করেছিলেন। শঙ্করদেবের পরবর্তী যুগে তিনি বা অন্যান্য গুরুদের কিছুকাল থাকা সত্রসমূহ যেমন বরদোয়া, বেলগুরি, বরপেটা ইত্যাদিকে সত্রের পরিবর্তে ""থান"" বলে অভিহিত করা হয়। কোনো কোনো জীবনীকার অবশ্য "সত্র" ও "থান"র প্রভেদ রাখেননি ।
সমকামিতা সমাজবিজ্ঞানে সমকামিতার প্রতি "আবশ্যকতাবাদী" ও "গঠনবাদী" দৃষ্টিভঙ্গীর মধ্যে মতভেদ আছে। প্রথম পক্ষের মতে "স্ট্রেট" (বিপরীতকামী), "গে" প্রভৃতি শব্দগুলি দেশ, কাল তথা সংস্কৃতি-নিরপেক্ষভাবে সংশ্লিষ্ট যে কোনো ব্যক্তির ক্ষেত্রে ব্যবহার করা যায়; দ্বিতীয় পক্ষের সমর্থকেরা মনে করেন এই শব্দগুলি কেবল নির্দিষ্ট সামাজিক ও সাংস্কৃতিক পরিপ্রেক্ষিতেই প্রযোজ্য। "আবশ্যকতাবাদীরা" বলেন, যৌন অভিমুখীতা হল স্বতঃস্ফূর্ত জৈবিক ক্রিয়াবিশেষ, কিন্তু "গঠনবাদীরা" বলেন তা অর্জিত বৈশিষ্ট্য। বিজ্ঞানের দার্শনিক মাইকেল রুজ বলেছেন যে ফুকো প্রভাবিত সামাজিক গঠনবাদী মতবাদটি ইতিহাসের বিশেষ কিছু নিদর্শনের উপর জোর দেওয়ার ফলে এতে সমকামীদের বাস্তব অবস্থার সাথে তাদের সম্পর্কে অবশিষ্ট জনসমাজের ভ্রান্তিকে গুলিয়ে ফেলার সম্ভাবনা তৈরি হয়।
বলশেভিক সোভিয়েত ইউনিয়ন থেকে নির্বাসনের পর বিপ্লবী বলশেভিক নেতা লিওন ত্রোত্‌স্কি তার প্রত্যক্ষ করা প্রকৃত লেনিনবাদ এবং জোসেফ স্তালিনের নেতৃত্বে পরিচালিত রাষ্ট্র ও দলের মধ্যকার পার্থক্য বোঝাতে সাধারণভাবে "বলশেভিক" এবং "বলশেভিস্ট" শব্দ দুটি ব্যবহার করতেন।
চতুর্থ ইভান রুশ "গ্রোজ্‌নি" শব্দের বাংলা অর্থ "ভয়ংকর", যা ইভানের ডাকনাম বা উপনাম, কিন্তু এটি সেকেলে অর্থ। "গ্রোজ্‌নি" শব্দটি দিয়ে "মূলত ভয়ানক, ক্ষমতাধর, ভয়াবহ" বুঝালেও এই শব্দ দিয়ে "ক্ষতিকর" বা "মন্দ" বোঝায় না। ভ্লাদিমির দাল গ্রোজ্‌নি শব্দটির সেই সময়ের ব্যবহার সম্পর্কে বর্ণনা করেন এবং জারদের আখ্যা হিসেবে "সাহসী, চমৎকার, শাসক ও শত্রুদের ভীত রাখা, কিন্তু জনগণকে বাধ্য রাখা" বোঝাতে ব্যবহৃত হয়। আধুনিক পণ্ডিতগণ আরও কিছু ব্যাখ্যা প্রদান করেছেন।
ভার্ভ ভার্ভ (Varve) হল পলল বা পাললিক শিলার এক ধরনের বার্ষিক স্তর। এটি একটি ইংরেজি শব্দ যা সুয়েডীয় শব্দ varv থেকে এসেছে। সুযেডীয় ভাষায় এর অর্থ হল নিয়মিত পুনরাবৃত্তি। ১৮৬২ সালে সুইডেনের ভূতাত্ত্বিক জরিপের সময়ে তৈরি মানচিত্র সর্বপ্রথম "Hvarfig lera" নামক শব্দটি ব্যবহার করা হয় যার অর্থ ভার্ভ হয়ে যাওয়া কাঁদা। প্রথমে এই শব্দটি কেবল তুষারময় হ্রদের পললে প্রাপ্ত বার্ষিক স্তরসমূহের বিভিন্ন পৃথক পৃথক উপাদান বোঝাতে ব্যবহৃত হতো। কিন্তু ১৯১০ সালে সুয়েডীয় ভূবিজ্ঞানী ইয়েরাড্‌ দে গেএর (Gerard De Geer) সুইডেনের জাতীয় ভূবিজ্ঞান সম্মেলনে ভার্ভের একটি প্রমিত সংজ্ঞা প্রস্তাব করেন। তার পর থেকে যেকোন পাললিক স্তরের পুরোটা বোঝাতেই ভার্ভ শব্দটি ব্যবহৃত হয়ে আসছে। আধুনিক কালে "অ্যানুয়াললি ল্যামিনেটেড" নামে একটি শব্দ ব্যবহৃত হয় যা ভার্ভের সমার্থক।
সাইকোসিস সাইকোসিস () শব্দটি সাধারণত গুরুতর মানসিক রোগ বা উন্মত্ততা বোঝাতে ব্যবহার করা হয়। সাধারণত এরকম মানসিক রোগীদের বিচারবোধ, ইচ্ছাশক্তি ও কর্মক্ষমতার গুরুতর গোলযোগ ঘটে থাকে। উপসর্গের তীব্রতা এবং সংশোধনী শিক্ষা গ্রহণে অপরাগতা এই মানসিক রোগের প্রধান বৈশিষ্ট্য।
শিশু নির্যাতন "শিশু নির্যাতন" এবং "শিশুর প্রতি নির্দয় আচরন" উভয় শব্দই সমানভাবে ব্যবহৃত হয়, যদিও কিছু গবেষক এই দুই শব্দের পার্থক্য করেন। যেমন শিশুর প্রতি নির্দয় আচরন শব্দটি তারা শিশুর প্রতি অবহেলা, শিশু পাচার এবং শোষন এগুলো বোঝাতে ব্যবহার করেন।
কুরআনের সমালোচনা ও খণ্ডন কুরআনে সূর্যের আলো বোঝাতে 'দিয়াউন' 'ওয়াহহাজ' প্রভৃতি শব্দ নির্দেশিত হয়েছে, যাদের অর্থ 'তেজস্ময় রশ্মি', 'জ্বলন্ত প্রভা'। এই শব্দগুলো যথার্থই সূর্যের আলোর প্রকৃতির সাথে সামঞ্জস্যপূর্ণ। অন্যদিকে, চাঁদের আলো বোঝাতে আরবিতে 'নূর' শব্দটি ব্যবহৃত হয়েছে, যার অর্থ প্রতিফলিত আলো, আলো, উজ্জ্বল আলো ইত্যাদি। চন্দ্রের আলোর প্রকৃতির চরিত্র বর্ণনায় এ শব্দটিও যথার্থ।
মালদ্বীপের জাতীয় প্রতীক স্ক্রলের শব্দ আদ-দাওলাত আল-মাহাল্ধিবেইয়া আরবি নাসখ শৈলীতে লেখা হয় । এগুলো সুলতান আল-গাজী মোহাম্মদ তাকুরুফানু আল-আজম ব্যবহার করেছেন যিনি ছিলেন মালদ্বীপ জাতির প্রসিদ্ধ নায়ক।  শিরোনাম আদ-দাওলাত আল-মাহাল্ধিবেইয়া (আরবি: الدولة المحلديبية
) যার অর্থ "মাহাল্ধিবেইয়াতের রাষ্ট্র" যা ইবনে বতুতা এবং অন্যান্য মধ্যযুগীয় আরব ভ্রমণকারীরা মালদ্বীপকে বোঝাতে ব্যবহার করতেন।
কুলাম কুলাম তাগালগ ভাষার একটি শব্দ যার অর্থ যাদুমন্ত্র অথবা অভিশাপ। মাঝে মাঝে এই শব্দটি ডাকিনীবিদ্যার জন্যও ব্যবহৃত হয়ে থাকে। কোলাম আসলে একটি তাগালগ ভাষার বিশেষ্য যার মানে ডাইনীকরণ; যাদুমন্ত্র। যদিও প্রায়ঃশই ব্যবহার করা হয় ডাকিনীবিদ্যা বোঝাতে, আসলেতাগালগ ভাষায় পাংকুকোলাম শব্দটির মানে ডাকিনীবিদ্যা। মাংকুকুলাম হচ্ছে একজন মানুষ যিনি কুলাম ব্যবহার করেন। কিনুকুলাম হচ্ছে কুলামের লক্ষ্যবস্তু। নাকুলাম হচ্ছে একজন ব্যক্তি যিনি কুলামের প্রভাব অনুভব করে।কুলামিন মানে হলো যাদুমন্ত্রে আবদ্ধ করা। ইপাকুলাম মানে যাদুমন্ত্রের শিকার হওয়া অবস্থা। মাকুলাম মানে যাদুমন্ত্রে আবদ্ধ হতে সক্ষম হওয়া। ভারতের মালায়াম ভাষায় কুলাম মানে ক্ষুদ্র জলাশয়।
অন্ধবিশ্বাস "অন্ধবিশ্বাস" শব্দটি অনেক প্রচলিত এবং জনপ্রিয় একটি শব্দ। এই শব্দটি বাংলার সর্বত্র ব্যবহৃত হয়। গ্রাম, শহর, নগর, বন্দর সর্বস্থানে এই শব্দটি ব্যবহার হয়। অন্ধবিশ্বাস শব্দটি ব্যবহার হয় এমন সকল ক্ষেত্রে যার কোন সত্যতা যাচাই করা হয় না বরং তা সরাসরি সত্য বলে বিশ্বাস করে নেওয়া হয়। সমাজে এমন অনেক শ্রেনীর লোক আছে যারা নিজেরা নিজেদের ইচ্ছা মতো উক্তি তৈরী করে এবং তাদের কিছু ভক্ত আছে যারা সেই উক্তি মহান সত্য বলে বিশ্বাস করে নেয় এবং ছড়িয়ে দেয় অন্যদের মাঝে। তবে কেউ যদি কোন বিষয় সম্পর্কে বলে আর সেই বিষয়ে নিজের কোন জ্ঞান না থাকে তাহলে উচিত হবে সেই বিষয়ে জ্ঞান অর্জন করা এবং সে বিষয়ে জানা। সেটা না করে যদি সেই বিষয় সরাসরি বিশ্বাস করে নেওয়া হয় তবে সেটা অন্ধবিশ্বাস বলেই গণ্য হবে।
উদ্দেশ্যপ্রণোদিত প্রচারণা ইংরেজিতে "প্রোপাগান্ডা" শব্দটি উৎপত্তিগতভাবে একটি নিরপেক্ষ শব্দ ছিল যেখানে একে যেকোন কাজের জন্য তথ্যের প্রচারণা বোঝাত। কিন্তু ২০ শতকের সময়, এই শব্দটি সকল পাশ্চাত্যের দেশগুলো জুড়েই এই শব্দটি নেতিবাচক অর্থ ধারণ করে। এর দ্বারা কোন কিছুর ইচ্ছাকৃত প্রচারণা বোঝানো শুরু হয়, বিশেষ করে মিথ্যার প্রচারণা। আর এসব ক্ষেত্রে অবশ্যই তা কোন রাজনৈতিক কার্য বা আদর্শকে সমর্থন বা ন্যায্যতা দিয়ে বিশ্বাস করতে "বাধ্য করানোর" মত বিষয়ে পরিণতও হয়। হ্যারল্ড লাসওয়েল এর মতে, ১ম বিশ্বযুদ্ধের সময় যুক্তরাষ্ট্রের ক্রিল কমিটি (কমিটি অন পাবলিক ইনফরমেশন) এবং যুক্তরাজ্যের তথ্য মন্ত্রণালয় এর বিভিন্ন প্রচারণায় মানুষের সন্দেহ বাড়ার সাথে সাথে শব্দটি নেতিবাচক অর্থ গ্রহণ করতে শুরু করে। ১৯২৮ সালে লাসওয়েল তার একটি রচনায় লেখেন, "গণতান্ত্রিক দেশগুলোতে অফিশিয়াল প্রোপাগান্ডা ব্যুরোগুলোর প্রতি মানুষের আশঙ্কাবোধ তৈরি হয়। ভয় তৈরি হয় যে তাদের দেয়া তথ্যগুলো কোন ব্যক্তি বা রাজনৈতিক দলের উদ্দেশ্যপ্রণোদিত কিনা। মি. ক্রিলের বিখ্যাত ব্যুরো অব পাবলিক ইনফরমেশন (নাকি "ইনফ্লেমেশন") মানুষের মধ্যে এই ধারণা তৈরি করতে সাহায্য করে যে প্রোপাগান্ডা বা উদ্দেশ্যপ্রণোদিত প্রচারণার অস্তিত্ব রয়েছে। … উদ্দেশ্যপ্রণোদিত প্রচারণা সম্পর্কে জনসাধারণ বুঝে গেলে এর প্রতি প্রচণ্ড আক্ষেপ তৈরি হয়। প্রোপাগান্ডা শব্দটি তখন সকলের কাছে অবজ্ঞা ও ঘৃণার বিষয়ে পরিণত হয়। আর তখন প্রোপাগান্ডিস্ট বা উদ্দেশ্যপ্রণোদিত প্রচারকগণ 'পাবলিক রিলেশন কাউনসিল', 'স্পেশালিস্ট ইন পাবলিক এডুকেশন', 'পাবলিক রিলেশন এডভাইজার' ইত্যাদি নাম নিয়ে নিজেদেরকে রক্ষা করার চেষ্টা করেন।"
সিম্ফনি ১৭ শতকে, অধিকাংশ বারোক যুগ ধরে, "সিম্ফোনি" এবং "সিম্ফোনিয়া" শব্দগুলো বিশেষ ধরনের সঙ্গীর রচনাকে বোঝাত যা মূলত অপেরা, সনেট ও গণসংগীত উপস্থাপনে ব্যবহার করা হত। অপেরা সিম্ফনিয়া বা ইতালীয় মঞ্চ-সঙ্গীত-আবহতে ৩ ধরনের "খেয়াল" বিদ্যমান; দ্রুত, ধীর এবং নৃত্য-নিমিত্ত-দ্রুত। এই সকল ক্ষেত্রে সিম্ফোনি অগ্রদূত হিসেবে গন্য হত। সেই সময় সিম্ফোনি, স্থানভেদে ওভার্চার, সিম্ফোনি বা সিম্ফোনিয়ার নাম একই অর্থে ব্যবহার শুরু হয়।
ধর্মতত্ত্ব প্রকৃতপক্ষে ধর্মতত্ত্বের অনেক ধরণের সংজ্ঞা ও বিশ্লেষণ হতে পারে। যেমন, হিপোর আউগুস্তিন লাতিন শব্দ "theologia" এর সংজ্ঞা দিতে গিয়ে বলেছেন, "ঈশ্বর সম্পর্কিত আলোচনা বা যুক্তি উপস্থাপন" তবে এই একই শব্দকে জ্ঞানের বিভিন্ন শাখা এবং যুক্তির বিভিন্ন প্রকারভেদ বোঝাতে ব্যবহার করা যেতে পারে। ধর্মতাত্ত্বিকেরা দর্শন, নৃবিবরণ (এথনোগ্রাফি), ইতিহাস, আধ্যাত্মিকতা এবং আরও অনেক বিষয় থেকে ব্যাখ্যা ও যুক্তি গ্রহণ করে বিভিন্ন ধর্মীয় বিষয় ব্যাখ্যা করেন বা পরীক্ষার মাধ্যমে সমালোচনা করেন বা ক্ষেত্রবিশেষে তাদের অগ্রগতিসাধনও করেন। ধর্মতত্ত্বের মাধ্যমে একজন ধর্মতাত্ত্বিক নিচের যেকোন কাজ সাধনের চেষ্টা করতে পারেন:
কান্তোও অঞ্চল কান্তোও নামের আক্ষরিক অর্থ "বাধার পূর্বদিক"। বর্তমানে মোটামুটি হাকোনে চেক পয়েন্টের (関所) পূর্বদিকের অংশ বোঝাতে এই নামের ব্যবহার হয়। কান্তোও-এর বিপরীত শব্দ "বাধার পশ্চিম দিক" বলতে কান্‌সাই অঞ্চলকে বোঝানো হয়, যা পশ্চিম হোনশুর অন্তর্গত এবং ঐতিহাসিকভাবে ছিল সামন্ততান্ত্রিক জাপানের অন্যতম কেন্দ্র।
রুশ–তুর্কি যুদ্ধ (১৭১০–১৭১৩) রুশ–তুর্কি যুদ্ধ (১৭১০–১৭১৩) বা প্রুথ নদীর অভিযান পলটাভার যুদ্ধে সুইডেনের পরাজয় এবং আহত সুইডিশ সম্রাট দ্বাদশ চার্লস ও তাঁর সঙ্গীদের অটোমান সাম্রাজ্যে পলায়নের ফলে সংঘটিত হয়। রাশিয়া অটোমান সাম্রাজ্যের নিকট দ্বাদশ চার্লসকে বহিষ্কারের দাবি জানালে অটোমান সুলতান তৃতীয় আহমেদ সে দাবি প্রত্যাখ্যান করেন। এর ফলে ক্ষিপ্ত জার পিটার দ্য গ্রেট অটোমান সাম্রাজ্যকে আক্রমণ করলে ১৭১০ সালের ২০ নভেম্বর অটোমান সাম্রাজ্য রাশিয়ার বিরুদ্ধে যু্দ্ধ ঘোষণা করে। যুদ্ধের এক পর্যায়ে অপেক্ষাকৃত ক্ষুদ্র রুশ বাহিনী প্রুথ নদীর ধারে চতুর্গুণ শক্তিশালী অটোমান বাহিনীর দ্বারা অবরুদ্ধ হয়ে পড়ে। ফলে রাশিয়া পরাজয় স্বীকার করে অটোমানদের সঙ্গে শান্তিচুক্তি স্বাক্ষর করতে বাধ্য হয়।
পশ্চিম আর্মেনিয়া অটোমান-ফার্সি যুদ্ধের পর (১৬২৩-১৬৩৯), পশ্চিম আর্মেনিয়া অটোমান সাম্রাজ্যের অংশ হয়ে ওঠে। ১৮২৮-১৮২৯ সালে "পশ্চিম আর্মেনিয়া" শব্দটি রুশো-তুর্কি যুদ্ধের পর থেকে অটোমান সাম্রাজ্যের আর্মেনিয়ান-জনসংখ্যাত ঐতিহাসিক অঞ্চলে হিসেবে উল্লেখ করা হয় যা রুশ সাম্রাজ্যকে আর্মেনিয়ার পূর্ব অংশে পরিণত করার পর অটোমান শাসনের অধীনে ছিল। রুশ-ফার্সি যুদ্ধ (১৮০৪-১৮১৩) এবং রুশো-ফার্সি যুদ্ধ (১৮২৬-১৮২৮) ফলাফলের পর কজর ফার্সিরা সমর্পণ করে।
আওরঙ্গজেব আওরঙ্গজেব তার পূর্বপুরুষদের মত এই অটোমান সাম্রাজ্যের খিলাফাতের দাবি অস্বীকার করতেন। 
তিনি মাঝে মাঝে অটোমান সাম্রাজ্যের শত্রুদের সাহায্য করেছিলেন, অটোমান সাম্রাজ্যের বিরুদ্ধে বিদ্রোহী বসরার গভর্নরকে তিনি ভারতে আশ্রয় দিয়েছিলেন। এবং মুঘল প্রশাসনে তাদের পরিবারকে অতি উচ্চ পদ দান করেছিলেন। আরঙ্গজেব অটোমান সম্রাট সুলতান দ্বিতীয় সুলায়মানের বন্ধুত্বের প্রস্তাব কেউ অগ্রাহ্য করেছিলেন। সুলাইমান আরঙ্গজেব কে খ্রিস্টানদের বিরুদ্ধে অংশ নিতে অনুরোধ করেছিলেন।
মসজিদ এগারো শতাব্দিতে, অটোম্যান সাম্রাজ্যের সময় তুরস্কের অনেক স্থানীয় বাসিন্দা ইসলাম ধর্ম গ্রহণ করেন। তখন সেখানে অনেক মসজিদের আবির্ভাব ঘটে। অটোম্যান সাম্রাজ্যের প্রথমদিকের বেশকিছু মসজিদ (যেমন: হায়া সফিয়া মসজিদ, ইস্তাম্বুল) তৈরি হয়, যা পূর্বে বাইজেন্টাইন সাম্রাজ্যের চার্চ বা ক্যাথেড্রাল ছিলো। অটোম্যানরা এই মসজিদগুলোতে তাদের নিজস্ব ডিজাইন ব্যবহার করেন, যেমন: বিশাল কেন্দ্রীয় গম্ভুজ, একাধিক মিনার, খোলা সম্মুখভাগ, ইত্যাদি। তাদের মসজিদগুলোতে কারুকাজময় থাম, এর মাঝে সুপরিসর স্থান, উঁচু ছাদ এবং মিহরাবও দেখা যায়। বর্তমান তুরস্কের অনেক মসজিদই অটোম্যানদের সেই স্থাপত্যশৈলীর ধারক।
অলিম্পিক ক্রীড়া প্রতিযোগিতা অটোমান সাম্রাজ্যের থেকে মুক্ত হতে ১৮২১ সালে গ্রীসে মুক্তিযুদ্ধ হয়। মুক্তিযুদ্ধে জয়লাভ করার পর থেকেই গ্রীকরা এই অলিম্পিক গেমসকে পূনর্জীবিত করার চিন্তাভাবনা করে আসছিল। অলিম্পিকের এই পূনর্জাগরণের স্বপ্নদ্রষ্টা হলেন প্যানাজিওটিস সটসস, যিনি ছিলেন একাধারে কবি ও সংবাদপত্রের সম্পাদক। ১৮৩৩ সালে "ডায়ালগ অফ দি ডেড" নামে একটি কবিতায় তাঁর এই চিন্তা তুলে ধরেন। পরবর্তীতে ইভাঞ্জেলোস জ্যাপ্পাস নামের এক বিত্তশালী এবং লোকহিতৈষী ব্যক্তি গ্রীসের রাজা অট্টোকে একটি চিঠির মাধ্যমে অলিম্পিক গেমস পুনরায় স্থায়ী ভাবে চালু করার জন্য একটি তহবিল গঠনে সহায়তা করতে ইচ্ছা প্রকাশ করেন। ১৮৫৯ সালে ইভাঞ্জেলোস জ্যাপ্পাসের পৃষ্ঠপোষকতাতেই অ্যাথেন্সের সিটি স্কোয়ারে অলিম্পিক গেমস অনুষ্ঠিত হয় যেখানে অটোমান সাম্রাজ্য এবং গ্রীসের ক্রীড়াবিদেরা অংশগ্রহণ করেছিল। এছাড়াও তিনি তার অর্থ দিয়ে একটি স্টেডিয়ামও সংস্কার করে দেন যাতে করে ভবিষ্যতের আসরগুলো নির্বিঘ্নে অনুষ্ঠিত হতে পারে।
পশ্চিম আর্মেনিয়া পশ্চিমের আর্মেনিয়া যাকে বাইজেন্টাইন আর্মেনিয়া নামেও উল্লেখ করা হয়ে থাকে, ৩৮৭ খ্রিস্টাব্দে, বৃহত্তর আর্মেনিয়া, বাইজেন্টাইন সাম্রাজ্য (পশ্চিম আর্মেনিয়া) এবং সাসানীয় সাম্রাজ্য (পূর্ব আর্মেনিয়া) এর বিভাগের পর তৈরি হয়েছিল। ষোড়শ শতাব্দীতে, অটোমান-সাফভিড যুদ্ধে (১৫৩২-১৫৫৫), অটোমান তাদের ঘোর প্রতিদ্বন্দ্বী ইরানী সাফভিড রাজবংশের কাছ থেকে অঞ্চলটি জয়লাভ করেছিল, কিন্তু অটোমান-সাফভিড যুদ্ধ (১৬২৩-১৬৩৯) কেবলমাত্র তার পরে অটোমানেরা শাসন করতে পেরেছিল।
তুর্কি–ইতালীয় যুদ্ধ এই যুদ্ধটির পরিসর ক্ষুদ্র হলেও এটি প্রথম বিশ্বযুদ্ধের একটি অন্যতম কারণ হিসেবে বিবেচিত হয়। কারণ, এই যুদ্ধে ইতালীয়দের নিকট তুর্কিদের শোচনীয় পরাজয় বলকান অঞ্চলে উগ্র জাতীয়তাবাদের বিস্তার ঘটায়। অটোমান সাম্রাজ্যের সামরিক দুর্বলতার সুযোগে ইতালির সঙ্গে অটোমানদের যুদ্ধ শেষ হওয়ার আগেই বলকান লীগ অটোমান সাম্রাজ্যের ওপর আক্রমণ চালায় এবং প্রথম বলকান যুদ্ধের সূচনা ঘটায়।
রুশ–পারস্য যুদ্ধ (১৭২২–১৭২৩) রুশ–পারস্য যুদ্ধ (১৭২২–১৭২৩) বা পিটার দ্য গ্রেটের পারস্য অভিযান ছিল রাশিয়া ও পারস্যের মধ্যে সংঘটিত একটি যুদ্ধ। যুদ্ধটি শুরু করার পিছনে রাশিয়ার জারের মুখ্য উদ্দেশ্য ছিল কাস্পিয়ান ও ককেশাস অঞ্চলে রুশ আধিপত্য প্রতিষ্ঠা করা এবং পতনোম্মুখ সাফাভিদ সাম্রাজ্যের কাছ থেকে অঞ্চল ছিনিয়ে নেয়ার সম্ভাব্য অটোমান প্রচেষ্টা ব্যর্থ করে দেয়া।
রুশ যুদ্ধাপরাধসমূহ রাশিয়া কর্তৃক ক্রিমিয়া দখলের প্রেক্ষিতে ১৭৮৭ সালে রাশিয়া ও অটোমান সাম্রাজ্যের মধ্যে যুদ্ধ শুরু হয়। এই যুদ্ধের সময় রুশ সামরিক নেতাদের নির্দেশে রুশ সৈন্যরা অটোমান সাম্রাজ্যের নিকট হতে দখলকৃত প্রতিটি শহরের সকল অধিবাসীকে হত্যা করে।
রুশ–তুর্কি যুদ্ধ (১৫৬৮–১৫৭০) ১৫৫৬ সালে রাশিয়ার জার চতুর্থ আইভান (যিনি "ভয়ঙ্কর আইভান" বা "আইভান দ্য টেরিবল" নামে সমধিক পরিচিত) অস্ত্রাখান খানাত দখল করে নেন এবং ভোলগা নদীর সন্নিকটে পাহাড়ের ওপরে একটি নতুন দুর্গ নির্মাণ করেন। এসময় অটোমান সাম্রাজ্যের সুলতান ছিলেন দ্বিতীয় সেলিম, কিন্তু তাঁর প্রধান উজির সুকোল্লু মেহমেত পাশা ছিলেন সাম্রাজ্যের প্রশাসনের প্রকৃত ক্ষমতার অধিকারী। সুকোল্লু পাশা-ই ১৫৬৮ সালে অটোমান সাম্রাজ্য এবং তার উত্তরাঞ্চলীয় প্রতিদ্বন্দ্বীর (রাশিয়া) মধ্যে দ্বন্দ্বের সূচনা করেন। অটোমানদের জন্য ভবিষ্যতে এর ফলাফল হয়েছিল মারাত্মক। সুকোল্লু পাশা ডন ও ভোলগা নদীদ্বয়কে একটি খাল খননের মাধ্যমে সংযুক্ত করার পরিকল্পনা গ্রহণ করেন এবং ১৫৬৯ সালের গ্রীষ্মকালে কাসিম পাশার নেতৃত্বাধীনে ২০,০০০ তুর্কি ও ৩০,০০০ থেকে ৫০,০০০ ক্রিমিয়ান তাতার সৈন্যের একটি বিশাল বাহিনীকে অস্ত্রাখান অবরোধ করে খাল খননের কাজ শুরু করার জন্য প্রেরণ করেন। একই সাথে অটোমান নৌবাহিনী অ্যাজোভ অবরোধ করে।
সৌদি আরবের ইতিহাস ১৯১৬ সালে, ব্রিটেন ও ফ্রান্সের উৎসাহ ও সমর্থনে (যারা প্রথম বিশ্বযুদ্ধে উসমানীয় লড়াই করছিল), মক্কার শরিফ হুসাইন বিন আলি আরবের স্বাধীনতা নিশ্চিত করা এবং আরব অঞ্চলকে সিরিয়ার আলেপ্পো থেকে ইয়েমেনের আডিন পর্যন্ত বিস্তৃত করে একক আরব রাষ্ট্র প্রতিষ্ঠা করার উদ্দেশ্যে উসমানীয় সাম্রাজ্যের বিরুদ্ধে প্যান-আরব বিদ্রোহে নেতৃত্ব দিয়েছিলেন । 
আরব সেনাবাহিনী সমস্ত উপদ্বীপ থেকে বেদুঈন এবং অন্যান্যদের অন্তর্ভূক্ত করে তবে যারা বিদ্রোহে কিছু মাত্রায় অংশ নেননি সেই আল সউদ ও তাদের সংশ্লিষ্ট গোত্রদের নিয়ে নয়। অভ্যন্তরীণ নিয়ন্ত্রণের জন্য মক্কার শরিফদের সাথে দীর্ঘস্থায়ী প্রতিদ্বন্দ্বিতার কারণে এবং আংশিকভাবে আল রশিদকে হারানো তাদের অগ্রাধিকার ছিল। তবুও বিদ্রোহটি মধ্য-পূর্ব অংশে একটি ভূমিকা রেখেছে এবং হাজার হাজার অটোমান সৈন্যবাহিনীকে বাধা দিয়ে ১৯১৮ সালে অটোমানদের প্রথম বিশ্বযুদ্ধে পরাজয়ের জন্য অবদান রাখে।
প্রথম বিশ্বযুদ্ধ প্রথম বিশ্বযুদ্ধে ৯০ লক্ষ যোদ্ধা ও ৫০ লক্ষ নিরীহ মানুষ নিহত হয়। প্রায় এককোটি সৈন্য এবং ২ কোটি ১০ লক্ষ সাধারণ মানুষ আহত হয়, এদের মধ্যে যুক্তরাষ্ট্রের ছিল এক লক্ষ ষোল হাজার পাঁচশত ষোল জন। চারটি সাম্রাজ্যের পতন ঘটে। রোমানভ সাম্রাজ্য বা রুশ সাম্রাজ্য ১৯১৭ সালে, জার্মান ও অস্ট্রো-হাঙ্গেরিয়ান সাম্রাজ্য ১৯১৮ সালে এবং অটোমান সাম্রাজ্য ১৯২২ সালে।
অস্ট্রিয়া, চেকোস্লোভাকিয়া, এস্তোনিয়া, হাঙ্গেরি, লাটভিয়া, লিথুয়ানিয়া এবং তুরস্ক স্বাধীন রাষ্ট্র হিসেবে গড়ে ওঠে।
অটোমান সাম্রাজ্যের অধীনে থাকা অধিকাংশ আরব এলাকা ব্রিটিশ ও ফরাসি সাম্রাজ্যের অধীনে আসে।
১৯১৭ সালে বলশেভিকরা রাশিয়ার এবং ১৯২২ সালে ফ্যাসিস্টরা ইতালির ক্ষমতায় আরোহন করে। এ যুদ্ধের অন্য ফল হলো: ইনফ্লুয়েঞ্জায় বিশ্বব্যাপী ৫ কোটি মানুষের মৃত্যু হয়।
রুশ–তুর্কি যুদ্ধ (১৮৭৭–১৮৭৮) ১৮৫৬ সালের প্যারিস শান্তিচুক্তির ৯ম অনুচ্ছেদ অনুযায়ী অটোমান সাম্রাজ্য সাম্রাজ্যের অধিবাসী খ্রিস্টানদের মুসলিমদের সমান অধিকার প্রদান করতে বাধ্য ছিল। চুক্তি স্বাক্ষরের পূর্বে অটোমান সরকার গুলহানে ঘোষণা প্রদান করে, যার মধ্য দিয়ে সাম্রাজ্যে মুসলিম ও অমুসলিমদের সমতা ঘোষণা করা হয় এবং এই লক্ষ্যে কিছু সুনির্দিষ্ট সংস্কার কার্যক্রম গৃহীত হয়। উদাহরণস্বরূপ, জিজিয়া কর উচ্ছেদ করা হয়, অমুসলিমদের সেনাবাহিনীতে যোগদানের সুযোগ প্রদান করা হয়।
হাজি-মির্জা হাসান রুশদিহ্‌ রুশদিহ্‌ প্রথম আজারবাইজানি যিনি শিশুদের জন্য কবিতা লেখেন।  তিনি অন্ধদের জন্য শিক্ষা ব্যবস্থার পরিকল্পনা করেন এবং ইরানে একটি বালিকা বিদ্যালয় স্থাপনে সহায়তা করেন। তিনি আজারবাইজানি এবং পার্সিয়ান ভাষায় কিছু বই এবং নিবন্ধন রচনা করেন। তখনকার অটোমান সম্রাজ্যে প্রাথমিক বিদ্যালয়ের নাম রুশিদিঈ হবার পর থেকে সবাই তাকে রুশদিহ্‌ নামে ডাকা, কারণ তিনিই প্রথম ইরানে এইরকম বিদ্যালয় প্রতিষ্ঠা করেন।
মনস্তাত্ত্বিক যুদ্ধবিগ্রহ কেন্দ্রীয় শক্তি (জার্মানি, অস্ট্রো-হাঙ্গেরিয়ান সাম্রাজ্য, অটোমান সাম্রাজ্য ও বুলগেরিয়া নিয়ে গঠিত ১ম বিশ্বযুদ্ধের একটি পক্ষ) এই কৌশলসমূহ ব্যবহারে ধীর ছিল, কিন্তু যুদ্ধের শুরুতে জার্মানরা অটোমান সাম্রাজ্যের সুলতানকে এই যুদ্ধকে পাশ্চাত্য বিধর্মীদের বিরুদ্ধে ধর্মযুদ্ধে বা জিহাদ বলে ঘোষণা করতে প্ররোচিত করতে সফল হয়। তারা আয়ারল্যান্ড, আফগানিস্তান ও ভারতে ব্রিটিশ সাম্রাজ্যের বিরুদ্ধে বিদ্রোহ উষ্কে দেবারও চেষ্টা করেছিল। জার্মানদের সবচেয়ে বেশি সফলতা ছিল জার দ্বিতীয় নিকোলাসের পতনের পর রুশ বিপ্লবী লেলিনকে সুইজারল্যান্ড থেকে ফিনল্যান্ডে বদ্ধ ট্রেইনে ট্রানজিট দেয়া। এর ফলে রাশিয়ায় বলশেভিক বিপ্লব ঘটে এবং রাশিয়া যুদ্ধে অংশগ্রহণ করা থেকে বিরত থাকে।
রুশ–তুর্কি যুদ্ধ (১৮৭৭–১৮৭৮) ১৮৬৯ সালের প্রথমদিকে অটোমানরা বিদ্রোহটি দমন করতে সক্ষম হয়, কিন্তু অটোমান সরকার কিছু ছাড় দিতে রাজি হয়। তারা দ্বীপটিতে স্ব-শাসন প্রবর্তন করে এবং খ্রিস্টানদের অধিকার বর্ধিত করে। যদিও ঊনবিংশ শতাব্দীর যে কোনো কূটনৈতিক সংঘাতের মধ্যে ক্রিট সঙ্কট অটোমানদের জন্য ভালোভাবে শেষ হয়, কিন্তু তারপরও বিদ্রোহটি এবং যে নিষ্ঠুরতার সঙ্গে এটি দমন করা হয়েছিল তা অটোমান সাম্রাজ্যে খ্রিস্টানদের দুরবস্থার প্রতি বিশ্বের দৃষ্টি আকর্ষণ করে।
জেনিসারি বাহিনী জেনিসারি বাহিনীর অবলুপ্তির পর ১২ হাজার নতুন সৈনিক নিয়ে একটি নতুন বাহিনী গঠন করা হয়। যে বাহিনীর সংক্ষিপ্ত নাম ছিল মন্সুর বাহিনী। ১৮৩০ সালে এই বাহিনীর সৈন্য সংখ্যা ২৭ হাজারে উন্নতি হয় এবং একটি অশ্বারোহী বাহিনী এতে সংযোজন করা হয়। এরপর অটোমান সাম্রাজ্যের অন্যান্য বাহিনীগুলোকে একত্রিত করে একটি সুশৃংখল সেনাবাহিনীতে রূপান্তর করা হয়। এই সেনাবাহিনী অটোমান সাম্রাজ্যের বিলুপ্তি পর্যন্ত স্থায়ী হয়েছিল।
তুর্কি–ইতালীয় যুদ্ধ তুর্কি–ইতালীয় যুদ্ধ (, যেটি ইতালিতে "Guerra di Libia" বা "লিবীয় যুদ্ধ" নামে পরিচিত) ছিল ১৯১১ সালের ২৯ সেপ্টেম্বর থেকে ১৯১২ সালের ১৮ অক্টোবর পর্যন্ত ইতালি ও অটোমান সাম্রাজ্যের মধ্যে সংঘটিত একটি যুদ্ধ। এই যুদ্ধের ফলে ইতালি অটোমান সাম্রাজ্যের কাছ থেকে ত্রিপোলিতানিয়া ও দোদেকানিজ দ্বীপপুঞ্জ দখল করে নেয়। দখলকৃত ত্রিপোলিতানিয়া পরবর্তীতে ইতালীয় লিবিয়া নামে পরিচিত হয়।
বৃহৎ শক্তি বৃহৎ শক্তি শব্দগুচ্ছটি ইতিহাসের আলোকে এবং কখনোবা খুবই হাল্কাভাবে বিভিন্ন দেশের মধ্যেও প্রচলন ঘটানো হয়ে থাকে। তন্মধ্যে - প্রাচীন মিশর, প্রাচীন গ্রীস, চীন ভারত, পারস্য সাম্রাজ্য, অটোম্যান সাম্রাজ্য, রোমান সাম্রাজ্য, মোঙ্গল সাম্রাজ্য, পর্তুগীজ সাম্রাজ্য, স্পেনীয় সাম্রাজ্য, ফ্রান্স, এবং ব্রিটিশ সাম্রাজ্য অন্যতম।
রুশ–তুর্কি যুদ্ধ (১৭৩৫–১৭৩৯) রুশ–তুর্কি যুদ্ধ (১৭৩৫–১৭৩৯) ছিল ১৭৩৫ থেকে ১৭৩৯ সালে রাশিয়া এবং অটোমান সাম্রাজ্যের মধ্যে সংঘটিত একটি যুদ্ধ। রাশিয়ার অভ্যন্তরে অটোমানদের অধীনস্থ ক্রিমিয়ান তাতারদের লুণ্ঠন অভিযানসমূহ ছিল এই যুদ্ধের অন্যতম কারণ। অটোমান তুর্কিদের নিয়ন্ত্রণাধীন কৃষ্ণসাগরে রুশদের প্রবেশাধিকারের আকাঙ্ক্ষাও এই যুদ্ধের একটি অন্তর্নিহিত কারণ ছিল। ১৭৩৯ সালে বেলগ্রেডের সন্ধির মাধ্যমে এই যুদ্ধের অবসান ঘটে।
কায়া আল্প কায়া আল্প () ছিলেন অটোমান সামাজ্যের ইতিহাস অনুযায়ী কিজিল বুগার এর পুত্র এবং সুলেইমান শাহ এর পিতা; যিনি অটোমান সাম্রাজ্যের প্রতিষ্ঠাতা প্রথম উসমানের পিতা আর্তগোলের পিতামহ ছিলেন।
ফার্সি সাম্রাজ্য সাফভিড যুগে সাহিত্য, শিল্প ও স্থাপত্য বিকাশ ঘটেছে এবং এটি প্রায়শই "ফার্সি সাম্রাজ্যের পুনর্জন্ম" হিসাবে উল্লেখ করা হয়। শাফাবিদের শিয়া ইসলামের প্রতিবেশী অটোমান সাম্রাজ্যে সুন্নি ইসলামের বিরুদ্ধে সাম্রাজ্যের আনুষ্ঠানিক ধর্ম হিসাবে ঘোষণা করে।
সৌদি-ইয়েমেনি যুদ্ধ (১৯৩৪) প্রথম বিশ্বযুদ্ধের সময় অটোমান সাম্রাজ্যের ক্ষমতা পতনের পর সৌদি আরবের প্রতিষ্ঠাতা ইবনে সৌদ নিজেকে নজদের রাজা হিসেবে ঘোষণা করেন। ১৯২৫ সালে তিনি হাশেমিদের কাছ থেকে হেজাজের নিয়ন্ত্রণ গ্রহণ করেন। ১৯৩২ সালে তিনি নজদ ও হেজাজ রাজ্যদুটি একত্র করার ঘোষণা দেন এবং এভাবে সৌদি আরবের প্রতিষ্ঠা হয়। বেশিরভাগ সীমানাই অচিহ্নিত ছিল এবং নির্দিষ্ট কোন মানচিত্রও ছিলনা ও চুক্তি দ্বারা অনির্দিষ্ট ছিল। তাঁকে “আধুনিক সলোমন” হিসেবে বর্ণনা করা হয়েছিল, এছাড়াও তাকে আরও অনেক নামে ডাকা হত যেমন “মরুভূমির ক্রমওয়েল” “নেপোলিয়ন” এবং “আরবের বিসমার্ক”।
সুলেইমান শাহ সুলেইমান শাহ (; বর্তমান ) ছিলেন অটোমান সামাজ্যের ঐতিহ্য অনুযায়ী কায়া আল্প এর পুত্র এবং আর্তগোল এর পিতা ছিলেন; যিনি অটোমান সাম্রাজ্যের প্রতিষ্ঠাতা উসমানের পিতা ছিলেন। যাহোক অটোমান সাম্রাজ্যর বংশবৃতান্ত অনুযায়ী প্রাথমিক পর্যায়ে সবাই একমত হননি। উসমানের পূর্বপুরুষদের মধ্যে উল্লেখযোগ্য একজন হিসেবে সুলেইমান শাহের কথা উল্লেখ করতে অনেকে ব্যর্থ হন। পরবর্তীতে অবশ্য উসমান এবং সুলেইমান শাহের মধ্যে সম্পর্ক উপস্থাপনা করা হয়। তার অন্যান্য সন্তানদের মধ্যে ছিলেন সারু যতি। বলা হয়ে থাকে যে, সিরিয়ায় ইউফ্রেটিস নদীতে সুলেমান শাহ পানিতে ডুবে মৃত্যুবরণ করেন। কালত জাবর বা তার কাছাকাছি একটি অটোমান সমাধিস্থলে ঐতিহাসিকভাবে সুলেইমান শাহের সমাহিত করা হয়।
জেনিসারি বাহিনী জেনিসারি ( "" , অর্থ "নতুন সেনা") অটোমান সাম্রাজ্যের অভিজাত পদাতিক সেনাবাহিনী। জেনিসারি বাহিনী অটোমান সম্রাটের দেহরক্ষী এবং ইউরোপের প্রথম আধুনিক সেনাবাহিনী। সম্ভবত এই বাহিনী প্রথম মুরাদের শাসনামলে (১৩৬২-৮৯) সালে গঠিত হয়েছিল। প্রথমদিকে ক্রীতদাসদের সমন্বয় এই অভিজাত বাহিনী গড়ে তোলা হয়েছিল। এসকল দাসদের খুব অল্প বয়সে ইউরোপের বিভিন্ন দেশ থেকে আনা হত এছাড়াও এই খ্রিস্টান শিশুদের তাদের বাপ মা ভবিষ্যতে একটা ভালো জীবনযাপন ও যশ খ্যাতি সম্মানের জন্য তাদেরকে এই বাহিনীর জন্য দিয়ে দিত। পরে ইচ্ছা অনুযায়ী মুসলিম ধর্মে ধর্মান্তরিত করা হতো।, কঠোর প্রশিক্ষণ এবং নিয়মানুবর্তিতার জন্য এই বাহিনীর সুখ্যাতি ছিল। এই বাহিনীর সদস্যরা ক্রীতদাস হলেও তাদেরকে উচ্চ হারে বেতন প্রদান করা হতো। তাদের জন্য বিবাহ করা বা অন্য কোন পেশা বা ব্যবসায় সম্পৃক্ত হওয়া ছিল সম্পূর্ণ নিষিদ্ধ। এই বাহিনী অটোমান সম্রাটের প্রতি অত্যন্ত অনুগত ছিল। সপ্তদশ শতকে অটোমান সাম্রাজ্যের সর্বোচ্চ বিস্তারের কারণে এই বাহিনীর নিয়োগ প্রক্রিয়ার কঠোর নিয়ম কিছুটা শিথিল করা হয়। বেসামরিক নাগরিকরাও তাদের আর্থসামাজিক অবস্থার উন্নতির অভিপ্রায় এই বাহিনীতে স্থান করে নিয়েছিল। ফলে ধীরে ধীরে এই বাহিনী তার সামরিক বৈশিষ্ট্য হারাতে থাকে এবং এক পর্যায়ে বেসামরিকীকরণ এর মুখোমুখি হয়। ১৮২৬ সালে সুলতান দ্বিতীয় মাহমুদ এই বাহিনীর অবলুপ্ত করেন। তখন ৬০০০ সেনার মৃত্যুদণ্ড কার্যকর করা হয়।
উসমানীয় সাম্রাজ্যের ইতিহাস উসমানের মৃত্যুর পরের শতাব্দীতে, অটোমান শাসন পূর্ব ভূমধ্যসাগর ও বলকান এলাকাগুলিতে বিস্তৃত হতে শুরু করে। উসমানের ছেলে ওরহান ১৩২৬ খ্রিস্টাব্দে বুরসা শহর দখল করেন এবং এটি অটোমান রাষ্ট্রের নতুন রাজধানী তৈরি করেন। বুরসার পতনের অর্থ উত্তর-পশ্চিম আনাতোলিয়ায় বাইজেন্টাইন নিয়ন্ত্রণ হারায়।
প্রথম বলকান যুদ্ধ প্রথম বলকান যুদ্ধ (, , , ) ১৯১২ সালের অক্টোবর থেকে ১৯১৩ সালের মে পর্যন্ত সংঘটিত হয়। এই যুদ্ধে বলকান লীগ রাষ্ট্রসমূহ (বুলগেরিয়া, সার্বিয়া, গ্রিস ও মন্টেনিগ্রো) অটোমান সাম্রাজ্যের বিরুদ্ধে যুদ্ধ করে। যুদ্ধটিতে বলকান রাষ্ট্রসমূহের সম্মিলিত সৈন্যবাহিনী স্বল্পসংখ্যক এবং কৌশলগতভাবে দুর্বল অবস্থানে থাকা অটোমান বাহিনীকে পরাজিত করে এবং দ্রুত সাফল্য অর্জন করে।
রুশ–তুর্কি যুদ্ধ (১৫৬৮–১৫৭০) রুশ–তুর্কি যুদ্ধ (১৫৬৮–১৫৭০) অথবা ১৫৬৯ সালের ডন–ভোলগা–অস্ত্রাখান অভিযান (যেটিকে অটোমান সূত্রগুলোতে "অস্ত্রাখান অভিযান" নামে অভিহিত করা হয়) ১৫৬৮ থেকে ১৫৭০ সালে রুশ জারতন্ত্র এবং অটোমান সাম্রাজ্যের মধ্যে সংঘটিত হয়। যুদ্ধের মূল কারণ ছিল অস্ত্রাখান। এটি ছিল রাশিয়া ও তুরস্কের মধ্যে সর্বপ্রথম যুদ্ধ।
রুশ–তুর্কি যুদ্ধ (১৮৭৭–১৮৭৮) রুশ-নেতৃত্বাধীন জোটটি যুদ্ধে বিজয়ী হয়। এর ফলে রাশিয়া ককেশাস অঞ্চলে কার্স ও বাটুমসহ বেশ কয়েকটি অটোমান প্রদেশ দখল করে নিতে সক্ষম হয়, এবং বুদজাক অঞ্চলটিও দখল করে নেয়। রুমানিয়া, সার্বিয়া ও মন্টিনিগ্রো আনুষ্ঠানিকভাবে অটোমান সাম্রাজ্যের কাছ থেকে স্বাধীনতা লাভ করে। প্রায় পাঁচ শতাব্দীব্যাপী অটোমান শাসনের (১৩৯৬–১৮৭৮) পর বুলগেরীয় রাষ্ট্র পুন:প্রতিষ্ঠিত হয়, এবং এর সীমা দানিয়ুব নদী থেকে বলকান পর্বতমালা পর্যন্ত বিস্তৃত হয় (কেবল উত্তর দব্রুজা অঞ্চলটি রুমানিয়ার অন্তর্গত হয়), এবং সোফিয়া অঞ্চলটিও রাষ্ট্রটির অন্তর্ভুক্ত হয়। ১৮৭৮ সালের বার্লিন সম্মেলন অস্ট্রিয়া-হাঙ্গেরিকে বসনিয়া ও হার্জেগোভিনা এবং গ্রেট ব্রিটেনকে সাইপ্রাস দখলের সুযোগ করে দেয়।
দ্বিতীয় বলকান যুদ্ধ দ্বিতীয় বলকান যুদ্ধ ১৯১৩ সালের ২৯ জুন থেকে ১০ আগস্ট পর্যন্ত সংঘটিত হয়। এই যুদ্ধে বুলগেরিয়া একাকী সার্বিয়া, গ্রিস, মন্টেনিগ্রো, অটোমান সাম্রাজ্য ও রুমানিয়ার বিরুদ্ধে যুদ্ধ করে এবং পরাজিত হয়। প্রথম বলকান যুদ্ধের পর দখলকৃত ভূমির পরিমাণ নিয়ে অসন্তুষ্ট বুলগেরিয়া ১৯১৩ সালের ২৯ জুন প্রাক্তন মিত্ররাষ্ট্র ও প্রতিবেশী গ্রিস ও সার্বিয়াকে আক্রমণ করে। কিন্তু সার্বীয় ও গ্রিক সেনাবাহিনীদ্বয় বুলগেরীয় আক্রমণ প্রতিহত করে দেয় এবং পাল্টা আক্রমণ চালিয়ে বুলগেরিয়ার অভ্যন্তরে প্রবেশ করে। বুলগেরিয়ার সঙ্গে আরেক প্রতিবেশী রাষ্ট্র রুমানিয়ারও বিরোধ ছিল। ফলে সুযোগ বুঝে রুমানিয়াও বুলগেরিয়া আক্রমণ করে। প্রথম বলকান যুদ্ধে পরাজিত অটোমান সাম্রাজ্য এই পরিস্থিতির সুযোগ গ্রহণ করে এবং বুলগেরিয়া আক্রমণ করে আগেকার যুদ্ধে হারানো কিছু ভূমি পুনরুদ্ধার করে। রুমানীয় সৈন্যরা বুলগেরিয়ার রাজধানী সোফিয়ার দিকে অগ্রসর হলে বুলগেরিয়া যুদ্ধবিরতির আবেদন জানায় এবং পরবর্তীতে বুখারেস্ট চুক্তিতে স্বাক্ষর করে। এই চুক্তি অনুসারে বুলগেরিয়া প্রথম বলকান যুদ্ধে জয়কৃত অঞ্চলের কিছু অংশ সার্বিয়া, গ্রিস ও রুমানিয়াকে প্রদান করতে বাধ্য হয়। পরে কন্সট্যান্টিনোপল চুক্তিতে স্বাক্ষরের মাধ্যমে বুলগেরিয়া অটোমানদের নিকট এদির্নে হস্তান্তর করতে বাধ্য হয়।
নাইটস হস্পিটালার এই সময়ে নাইটদের নৈতিক অবক্ষয় পরিষ্কারভাবে বোঝা যায় বিদেশী নেভীতে যোগদানের সিদ্ধান্ত থেকে যে কারণে তাদেরকে ১৪ ও ১৭ শতকের "mercenary sea-dogs" বলা হত, ফরাসী নেভী ছিল সবচেয়ে জনপ্রিয় কর্মস্থল। এই সিদ্ধান্ত নাইটদের অস্তিত্বের মূল কারণের বিপরীত ছিল, কোন একটি ইউরোপীয় শক্তির অধীনে কাজ করতে গেলে তাদের বাস্তব সম্ভাবনা ছিল অন্য একটি রোমান ক্যাথোলিক ফোর্সের বিরুদ্ধে লড়াই করার, যেমন সেই সময়ে কয়েকটি Franco-Spanish naval skirmishes এর ক্ষেত্রে ঘটেছিল। সবচেয়ে বড় প্যারাডক্স ছিল যে বুহু বছর যাবৎ ফরাসী সরকার নাইটদের প্রধান শত্রু অটোমান সাম্রাজ্যের মিত্র ছিল। প্যারিস অটোমান সাম্রাজ্যের সাথে অনেকগুলি বাণিজ্য চুক্তি করে এবং এই সময়ে অনানুষ্ঠানিক যুদ্ধবিরতিতে সম্মত হয়।
রুশ–তুর্কি যুদ্ধ (১৫৬৮–১৫৭০) তবে অটোমান সাম্রাজ্য সামরিকভাবে পরাজিত হওয়া সত্ত্বেও মধ্য এশিয়া থেকে আগত মুসলিম তীর্থযাত্রী ও বণিকদের নিরাপত্তা নিশ্চিত করার জন্য এবং তেরেক নদীর তীরে নির্মিত রুশ দুর্গ ধ্বংস করে ফেলার জন্য রাশিয়ার কাছে দাবি জানায়। রাশিয়ার জার আইভান এসময় সুইডেনের বিরুদ্ধে যুদ্ধে ব্যস্ত থাকায় অটোমানদের দাবি মেনে নিতে রাজি হন।
বেগ (পদবি) প্রথম উসমান, অটোমান সাম্রাজ্যের সুলতান
উমাইয়া মসজিদ ১৫১৬ সালে অটোম্যান সাম্রাজ্যের অধীনে সেলিম I মামলুক রাজপরিবারের কাছ থেকে দামেস্ক বিজয় করেন। উমাইয়া মসজিদে তার শাসনামলের প্রথম জুমা’র নামাযে সুলতান নিজে উপস্থিত ছিলেন। অটোম্যান সম্রাট এই ধর্মীয় স্থানটিকে কেন্দ্রীয় পরিষদের মাধ্যমে স্থানীয় জনগণের জন্য উন্মুক্ত সম্পত্তি (ওয়াক্‌ফ) হিসেবে ঘোষনা করেন। এই ওয়াক্‌ফ স্টেটটি শহরের সর্ববৃহৎ স্টেট যেখানে ৫৯৬ জন কর্মকর্তা ও কর্মচারী ছিল।
ককেসাস উনবিংশ শতাব্দীর দ্বিতীয়ভাগে রুশ সাম্রাজ্য উত্তর ককেসাস অঞ্চলও দখল করে। ককেসীয় যুদ্ধের সময় রাশিয়ানরা স্থানীয় সির্কাসিয়ানদের উপরে জাতিগত নিধন অভিযান চালায় এবংন অধিকাংশ সির্কাসিয়ানকে তাদেরকে তাদের জন্মভূমি থেকে বিতাড়িত করে অটোমান সাম্রাজ্যে চলে যেতে বাধ্য করে।
সৌদি আরবের ইতিহাস তবে প্যান-আরব রাষ্ট্রকে সমর্থন করতে পরবর্তী অটোমান সাম্রাজ্যের বিভাজন সহ ব্রিটিশ ও ফরাসি হুসেনকে পরিত্যাগ করার প্রতিশ্রুতি দিয়েছিল। যদিও হুসেনকে হেজাজের রাজা হিসাবে স্বীকৃতি দেওয়া হয়েছিল, ব্রিটেন পরে আল সউদকে সমর্থন দিয়ে তাকে কূটনৈতিক এবং সামরিকভাবে বিচ্ছিন্ন করে রেখেছিল। সেজন্য বিদ্রোহটির যে একটি প্যান-আরব রাষ্ট্র তৈরির লক্ষ্য ছিল তা ব্যর্থ হয়েছিল কিন্তু আরবকে অটোমান অভিনিবেশ ও নিয়ন্ত্রণ থেকে মুক্ত করা হয়েছিল।
বেগ (পদবি) বেগ পরবর্তীতে অটোমান সাম্রাজ্যের সামরিক শাসন হিসাবে ব্যবহার করা হয়।
ককেসাস উনবিংশ শতাব্দির প্রথমভাগ পর্যন্ত দক্ষিণ ককেসাস এবং দক্ষিণ দাগেস্তান পারস্য সাম্রাজ্যের অন্তর্ভুক্ত ছিল। ১৮১৩ হতে ১৮২৮ সালের মধ্যে যথাক্রমে গুলিস্তান চুক্তি এবং তুর্কমেনচাই চুক্তির মাধ্যমে ইরান দক্ষিণ ককেশাস এবং দাগেস্তান রুশ সাম্রাজ্যের কাছে হস্তান্তর করতে বাধ্য হয়। এই অর্জনের পরবর্তী বছরগুলোতে রাশিয়ানরা অটোমান সাম্রাজ্যের সাথে বেশ কিছু যুদ্ধ করে এবং পশ্চিম জর্জিয়া সহ অবশিষ্ট দক্ষিণ ককেসাস দখল করে নেয়।
পূর্বাঞ্চলীয় রণাঙ্গন (প্রথম বিশ্বযুদ্ধ) প্রথম বিশ্বযুদ্ধের সর্ববৃহৎ রণাঙ্গন ছিল এর পূর্বাঞ্চলীয় রণাঙ্গন। যুদ্ধের চূড়ান্ত পর্যায়ে এই রণাঙ্গন উত্তরে বাল্টিক সাগর থেকে দক্ষিণে কৃষ্ণসাগর পর্যন্ত বিস্তৃত ছিল এবং পূর্ব ইউরোপের অধিকাংশ তথা মধ্য ইউরোপের অংশবিশেষ ছিল এই রণাঙ্গনের অন্তর্গত। পূর্বাঞ্চলের এই যুদ্ধ সংঘটিত হয় একপক্ষে রুশ সাম্রাজ্য ও রুমানিয়া এবং অপরপক্ষে অস্ট্রো-হাঙ্গেরীয় সাম্রাজ্য, বুলগেরিয়া, জার্মান সাম্রাজ্য ও অটোমান (ওসমানীয়) সাম্রাজ্যের মধ্যে। প্রসঙ্গত উল্লেখযোগ্য, দীর্ঘ ভৌগোলিক বিস্তার এবং ব্যাপক ক্ষয়ক্ষতি সত্ত্বেও প্রথম মহাযুদ্ধের এই রণাঙ্গণের ইতিহাস এর পশ্চিম রণাঙ্গনের ইতিহাস অপেক্ষা স্বল্পচর্চিত।
রুশ–তুর্কি যুদ্ধ (১৮৭৭–১৮৭৮) ক্রিমিয়ার যুদ্ধে বিজয়ীপক্ষে থাকার পরেও অটোমান সাম্রাজ্যের ক্ষমতা ও সম্মান হ্রাস পাচ্ছিল। রাজকোষের ওপর অর্থনৈতিক চাপের ফলে অটোমান সরকার এত চড়া সুদে বৈদেশিক ঋণ নিতে বাধ্য হয় যে পরবর্তীতে গৃহীত সকল অর্থনৈতিক সংস্কার সত্ত্বেও তারা ঋণ পরিশোধে ব্যর্থ হয় এবং আর্থিক সঙ্কটে নিপতিত হয়। ককেশাস থেকে রুশদের দ্বারা বহিষ্কৃত ৬ লক্ষেরও বেশি মুসলিম সার্কাশীয়কে আশ্রয় দিতে গিয়ে তাদের সমস্যা আরো ব্যাপক আকার ধারণ করে।
ইথিওপিয়া-তুরস্ক সম্পর্ক ইথিওপিয়া-তুরস্ক সম্পর্ক, ইথিওপিয়া এবং তুরস্ক এর মাঝে বিদ্যমান দ্বিপাক্ষিক সম্পর্ককে নির্দেশ করে। এছাড়াও এই দুই দেশের মধ্যকার ঐতিহাসিক সম্পর্কের বিষয়টিকেও নির্দেশ করে। অটোম্যান সাম্রাজ্যের সময় থেকে তুরস্ক এবং ইথিওপিয়ার মধ্যে কূটনৈতিক এবং বাণিজ্যিক সম্পর্ক বিদ্যমান ছিল। ১৯১০ সালে ইথিওপিয়ার হারার শহরে একটি অনারারি কনসাল স্থাপনের মাধ্যমে এই দুই দেশ আনুষ্ঠানিকভাবে কূটনৈতিক সম্পর্ক স্থাপন করে। ১৯১০ থেকে ১৯১২ সাল পর্যন্ত ইথিওপিয়ার হারারে অটোম্যান সাম্রাজ্যের একটি অনারারি কনসাল ছিল। ১৯১২ সালে হারার এর এই অনারারি কনসাল বন্ধ করে দেয়া হয়। তবে ১৯১২ সালেই আবার সেটিকে আদ্দিস আবাবাতে পুনঃস্থাপন করা হয়। পরবর্তীতে ১৯২৫ সালে তুরস্ক হারার শহরে আবার একটি কনস্যুলেট চালু করে, যার প্রধান ছিলেন একজন "চার্জ ডি অ্যাফেয়ার্স"। পরবর্তীতে ইথিওপিয়ায় অবস্থিত অনারারি কনসালকে, দূতাবাস হিসেবে উন্নীত করা হয়। ইথিওপিয়ায় যে সকল দেশ দূতাবাস খুলেছিল, তুরস্ক ছিল তাঁদের মধ্যে ষষ্ঠ।
ইয়েমেন ১৫১৭ থেকে ১৯১৮ সাল পর্যন্ত উত্তর ইয়েমেন অটোম্যান সাম্রাজ্যের অধিনস্থ ছিল। ১৯২৪ সালে এদেশ লাওসান চুক্তির মাধ্যমে অটোম্যান টার্ক সাম্রাজ্য থেকে মুক্ত হয়।
প্রাচীনকাল থেকেই লোহিত সাগর ইউরোপ, আফ্রিকা ও এশিয়ার মধ্যে সমুদ্রপথের একমাত্র এবং গুরুত্বপূর্ণ বাণিজ্যিক পথ হিসেবে ব্যবহৃত হয়ে আসছে। ফলে আরব সাগর তীরবর্তী দণি ইয়েমেন বাণিজ্যিক দিক দিয়ে একটি গুরুত্বপূর্ণ অবস্থানে থাকায় এ অঞ্চলের জীবনযাত্রার মান উত্তরোত্তর বৃদ্ধি পেতে থাকে। আরবে মুসলিম জাগরণের পরপরই এ অঞ্চলে ইসলাম ধর্ম প্রসার লাভ করে। বিভিন্ন সময়ে বিভিন্ন মুসলমান উপজাতীয় প্রধানরা এ অঞ্চল শাসন করে আসছিল। এরই মধ্যে সমুদ্রপথে একটি বৃটিশ জাহাজের ধ্বংসাবশেষ চুর হয়ে যাওয়ার অজুহাতে ১৮৩৯ সালে বৃটেন এডেন দখল করে। ১৯৩৭ সালে এ অঞ্চল বৃটিশ রাজশাসনের অন্তর্ভুক্ত হওয়ার পূর্ব পর্যন্ত এডেন বৃটিশ ভারতের অংশ হিসেবে শাসিত হয়ে আসছিল। ১৯৬৭ সালের ৩০ নভেম্বর দক্ষিণ ইয়েমেন স্বাধীনতা লাভ করে।
সৌদি আরবের ইতিহাস ১৫১৭ সালে প্রথম সেলিমের মদিনা এবং মক্কার অধিগ্রহণের শুরু থেকে ১৬ শতকে অটোমান তাদের সাম্রাজ্যকে হেজাজ, লোহিত সাগর সহ আশির অঞ্চল এবং পারস্য উপসাগর অঞ্চলের আল হাসাকে তাদের সাম্রাজ্যের অন্তর্ভূক্ত করে। এই অঞ্চল সবচেয়ে জনপ্রিয় অংশে পরিনত হয় যা বর্তমান সৌদি আরব। এছাড়াও তারা মধ্যবর্তী অঞ্চল দাবি করে, যদিও এটি একটি নামমাত্র অধিরাজ্য। কেন্দ্রীয় কর্তৃপক্ষের শক্তি ও দূর্বলতার তারতম্য অনুসারে এই জমির উপর নিয়ন্ত্রণের মাত্রা পরবর্তী চার শতাব্দী ধরে পরিবর্তিত হয়। হেজাজে মক্কার শরিফরা তাদের অঞ্চল নিয়ন্ত্রণ করতো (যদিও এখানে প্রায়ই উসমানীয় এবং মক্কায় গ্যারিসন গভর্নর থাকতো)। দেশের পূর্ব দিকে অটোমানরা ১৭ শতকে আরব গোত্রগুলোর কাছে আল হাসা অঞ্চলের নিয়ন্ত্রণ হারিয়ে ফেলে কিন্তু ১ ৯ শতকে আবার পুনরুদ্দার করে। এই সময়ের মধ্যে, অভ্যন্তর অঞ্চল বেশিরভাগ সময় পূর্ববর্তী শতাব্দীর মতো ক্ষুদ্র গোষ্ঠীগত শাসকদের শাসনের অধীনে ছিল।
১৭৪৪ খ্রিস্টাব্দে কেন্দ্রীয় আরবে সৌদি রাজবংশের উত্থান শুরু হয়। ঐ বছরে রিয়াদের নিকটে আদ-দরিয়াহ শহরের গোষ্ঠীভিত্তিক শাসক মুহাম্মদ বিন সৌদ, ওয়াহাবী আন্দোলনের প্রতিষ্ঠাতা ধর্মীয় নেতা মুহাম্মদ ইবনে আবদুল ওয়াহাবের সাথে যোগ দেন। ১৮ শতকে গঠিত এই জোট সৌদি বিস্তারের মতাদর্শিক অনুপ্রেরণা প্রদান করে এবং আজকের সৌদি আরবীয় সাম্রাজ্যের ভিত্তি বজায় রেখেছে। পরের ১৫০ বছরে, সৌদ পরিবারের ভাগ্য একাধিকবার সুপসন্ন এবং অসুভ হয় কারণ সৌদি শাসকরা উপদ্বীপের নিয়ন্ত্রণ নিয়ে মিশর, উসমানীয় সাম্রাজ্য, অন্যান্য আরব পরিবারের সাথে বিবাদে জড়িয়েছে।
দলমাবাচ প্রাসাদ এই প্রাসাদ দেখতে গেলে প্রথমেই মেধল হল পড়ে। এই হলরুম সমুদ্র ও তীরের সম্মুখভাগে অবস্থিত। এই রুমটি অটোম্যান সাম্রাজ্যের সভাকক্ষ হিসেবে ব্যবহৃত হত।
প্যারিস শান্তি সম্মেলন, ১৯১৯ সম্মেলনের অন্যতম মূল ইস্যু ছিল জার্মানির অন্য দেশে করা উপনিবেশগুলির অবসান করা (অস্ট্রিয়ার কোন উপনিবেশ ছিল না এবং অটোমান সাম্রাজ্যের ইস্যু ছিল ভিন্ন)।